qundao/data-zh-poetry huggingface dataset:
答王升之
作者：刘跂
朝代：宋

去家今来归，川陆万里长。有官无禄食，生理剧微茫。饥创何时瘳，麦陇得扁仓。丁稚八九人，我老自裹粮。不辞终岁勤，一饱幸见偿。所愿杯椀足，何取玉无当。向来无数青，浑作可怜黄。想见冰玉姿，膏沐出沸汤。谁作不祥语，诅咒甚砭伤。妒人神所呵，坐使天雨霶。翁媪拜相贺，欢欲插翅翔。新诗果来谢，追悔如负芒。君惟文字戏，竿木故逢场。岂顾狷狭人，为虐变炎凉。且复置是事，酿玉满君堂。垂涎得涓滴，渴梦转颠狂。不嫌饼饵恶，虽贱敢独尝。交易傥许可，宁复有他肠。且毌火我屋，亦未穴君墙。乘除各醉饱，前事永相忘。
答王升之
作者：刘跂
朝代：宋
体裁：古风

去家今来归，川陆万里长。有官无禄食，生理剧微茫。饥创何时瘳，麦陇得扁仓。丁稚八九人，我老自裹粮。不辞终岁勤，一饱幸见偿。所愿杯碗足，何取玉无当。向来无数青，浑作可怜黄。想见冰玉姿，膏沐出沸汤。谁作不祥语，诅咒甚砭伤。妒人神所呵，坐使天雨霶。翁媪拜相贺，欢欲插翅翔。新诗果来谢，追悔如负芒。君惟文字戏，竿木故逢场。岂顾狷狭人，为虐变炎凉。且复置是事，酿玉满君堂。垂涎得涓滴，渴梦转颠狂。不嫌饼饵恶，虽贱敢独尝。交易傥许可，宁复有他肠。且毌火我屋，亦未穴君墙。乘除各醉饱，前事永相忘。
答纯益书怀
作者：刘跂
朝代：宋

矫矫林间鹤，汎汎水际鸥。俱非鼎俎用，斗粟谁为留。君师蔡义我施雠，同时声名今白头。博士弟子动千数，遑记军中陈与刘。黄金络马锦臂鞲，印组丈二鸣八驺。席间设胾竟何味，车上负芒终可忧。人生在世各有趣，江东且复客曹丘。田横刎颈亦义事，感知捐躯非所羞。此心会与君意合，今无古人何处求。不如置之酌美酒，同郡诸公皆旧游。耳热眼花付一醉，鸡虫蚌鹬何时休。
答纯益书怀
作者：刘跂
朝代：宋

矫矫林间鹤，泛泛水际鸥。
俱非鼎俎用，斗粟谁为留。
君师蔡义我施雠，同时声名今白头。
博士弟子动千数，遑记军中陈与刘。
黄金络马锦臂鞲，印组丈二鸣八驺。
席间设胾竟何味，车上负芒终可忧。
人生在世各有趣，江东且復客曹丘。
田横刎颈亦义事，感知捐躯非所羞。
此心会与君意合，今无古人何处求。
不如置之酌美酒，同郡诸公皆旧游。
耳热眼花付一醉，鸡虫蚌鹬何时休。
答资道
作者：刘跂
朝代：宋

都尉声名后，篇章不乏才。谈高正始际，诗自建安来。险怪探龙颔，甘珍味豹胎。阴何长有思，郊岛漫相猜。白雪凭谁听，黄花入众咍。楚醒搴水薜，蜀兴动官梅。晚艇翩翩鸟，秋涛隐隐雷。水兼天浩荡，山为日崔嵬。丽藻烦三复，愁肠殆九回。自惭无世用，庄语笑迂骀。
答资道
作者：刘跂
朝代：宋

都尉声名后，篇章不乏才。
谈高正始际，诗自建安来。
险怪探龙颔，甘珍味豹胎。
阴何长有思，郊岛漫相猜。
白雪凭谁听，黄花入众咍。
楚醒搴水薜，蜀兴动官梅。
晚艇翩翩鸟，秋涛隠隠雷。
水兼天浩荡，山为日崔嵬。
丽藻烦三復，愁肠殆九回。
自惭无世用，庄语笑迂骀。
翻书见舍弟去年自寿归郓道中诗怅然怀想久不作诗因集句为答用渭城体可歌也
作者：刘跂
朝代：宋

春深逐客一浮萍，何处淹留白发生。山城过雨百花尽，野渡无人舟自横。青春白日坐消难，须著人间比梦间。八公山下清淮水，明月何时照我还。汶阳归客泪沾巾，莫厌伤多酒入唇。暂时相见还相送，水远山长愁杀人。荒山野水照斜晖，绿净春深好染衣。请君问取东流水，来岁如今归未归。寻思百计不如閒，塞马重来事偶然。皇恩若许归田去，头白昏昏只醉眠。诗成吟咏转凄凉，独宿空帘归梦长。长年事事皆抛尽，惟到尊前是故乡。
翻书见舍弟去年自寿归郓道中诗怅然怀想久不作诗因集句为答用渭城体可歌也·其一
作者：刘跂
朝代：宋

春深逐客一浮萍，何处淹留白发生。山城过雨百花尽，野渡无人舟自横。
翻书见舍弟去年自寿归郓道中诗怅然怀想久不作诗因集句为答用渭城体可歌也·其一
作者：刘跂
朝代：宋

春深逐客一浮萍，何处淹留白髮生。
山城过雨百花尽，野渡无人舟自横。
翻书见舍弟去年自寿归郓道中诗怅然怀想久不作诗因集句为答用渭城体可歌也·其三
作者：刘跂
朝代：宋
体裁：七言绝句

汶阳归客泪沾巾，莫厌伤多酒入唇。暂时相见还相送，水远山长愁杀人。
翻书见舍弟去年自寿归郓道中诗怅然怀想久不作诗因集句为答用渭城体可歌也·其二
作者：刘跂
朝代：宋

青春白日坐消难，须着人间比梦间。
八公山下清淮水，明月何时照我还。
翻书见舍弟去年自寿归郓道中诗怅然怀想久不作诗因集句为答用渭城体可歌也·其二
作者：刘跂
朝代：宋

青春白日坐消难，须著人间比梦间。八公山下清淮水，明月何时照我还。
翻书见舍弟去年自寿归郓道中诗怅然怀想久不作诗因集句为答用渭城体可歌也·其五
作者：刘跂
朝代：宋
体裁：七言绝句

寻思百计不如閒，塞马重来事偶然。皇恩若许归田去，头白昏昏只醉眠。
翻书见舍弟去年自寿归郓道中诗怅然怀想久不作诗因集句为答用渭城体可歌也·其六
作者：刘跂
朝代：宋
体裁：七言绝句

诗成吟咏转凄凉，独宿空帘归梦长。长年事事皆抛尽，惟到尊前是故乡。
翻书见舍弟去年自寿归郓道中诗怅然怀想久不作诗因集句为答用渭城体可歌也·其四
作者：刘跂
朝代：宋

荒山野水照斜晖，绿净春深好染衣。请君问取东流水，来岁如今归未归。
翻书见舍弟去年自寿归郓道中诗怅然怀想久不作诗因集句为答用渭城体可歌也·其四
作者：刘跂
朝代：宋

荒山野水照斜晖，绿浄春深好染衣。
请君问取东流水，来岁如今归未归。
舍弟寄茶
作者：刘跂
朝代：宋

吾弟饷人真不恶，建芽来自禁烟前。一杯未易阳侯厄，四两应为蒙顶仙。病子头风如得药，酒家中圣殆忘眠。平头奴子堪瓶椀，可带樵青竹叶煎。
舍弟寄茶
作者：刘跂
朝代：宋
体裁：七言律诗

吾弟饷人真不恶，建芽来自禁烟前。一杯未易阳侯厄，四两应为蒙顶仙。病子头风如得药，酒家中圣殆忘眠。平头奴子堪瓶碗，可带樵青竹叶煎。
舍弟寄茶
作者：刘跂
朝代：宋

吾弟饷人真不恶，建芽来自禁烟前。
一杯未易阳侯厄，四两应为蒙顶仙。
病子头风如得药，酒家中圣殆忘眠。
平头奴子堪缾椀，可带樵青竹叶煎。
舟中二首
作者：刘跂
朝代：宋

野水今年长，青田入白湖。乡音闻驿马，风力验樯乌。永夜眠虽著，高秋病未苏。常忧北山拜，辛苦倩人扶。故国风烟外，飘零隔岁淹。今兹去拘窘，行复见安恬。未拟亲酒盏，何当疏药奁。酬恩无处所，香火供瞿聃。
舟中二首·其一
作者：刘跂
朝代：宋

野水今年长，青田入白湖。
乡音闻驿马，风力验樯乌。
永夜眠虽着，高秋病未苏。
常忧北山拜，辛苦倩人扶。
舟中二首·其一
作者：刘跂
朝代：宋

野水今年长，青田入白湖。乡音闻驿马，风力验樯乌。永夜眠虽著，高秋病未苏。常忧北山拜，辛苦倩人扶。
舟中二首·其二
作者：刘跂
朝代：宋

故国风烟外，飘零隔岁淹。今兹去拘窘，行复见安恬。未拟亲酒盏，何当疏药奁。酬恩无处所，香火供瞿聃。
舟中二首·其二
作者：刘跂
朝代：宋

故国风烟外，飘零隔岁淹。
今兹去拘窘，行復见安恬。
未拟亲酒盏，何当疏药奁。
酬恩无处所，香火供瞿聃。
舟行怀斯川用王介甫韵
作者：刘跂
朝代：宋

遄往欲何之，缓行聊尔尔。
悟身无期会，在彼犹在此。
轻舠类短鞍，安取途九轨。
所嗟湍流长，汩没未及已。
蒹葭雁鹜泽，清浅良可喜。
美人讵云远，耿耿隔一水。
怜我抱沈痛，药剂厌余滓。
谈笑何时来，幽忧頼湔洗。
舟行怀斯川用王介甫韵
作者：刘跂
朝代：宋

遄往欲何之，缓行聊尔尔。悟身无期会，在彼犹在此。轻舠类短鞍，安取途九轨。所嗟湍流长，汩没未及已。蒹葭雁鹜泽，清浅良可喜。美人讵云远，耿耿隔一水。怜我抱沈痛，药剂厌馀滓。谈笑何时来，幽忧赖湔洗。
葵轩
作者：刘跂
朝代：宋

朝暾媚花木，户牖延荣光。新沐晞我发，悠然成坐忘。
葵轩
作者：刘跂
朝代：宋

朝暾媚花木，户牖延荣光。
新沐晞我髮，悠然成坐忘。
藜杖
作者：刘跂
朝代：宋
体裁：五言绝句

雨衣类袯襫，野屩号不借。扶此枯藜根，行田北山下。
虏中作四首
作者：刘跂
朝代：宋

文物燕人士，衣冠汉典仪。举知缯絮好，深厌血毛非。形势今犹古，规模夏变夷。谁言无上策，会是有天时。甘作河南犬，休为燕地人。举能羞石晋，谁复怨嬴秦。地扼辽东海，星占析木津。悲伤此邦旧，会遣一朝新。人物分多种，迁流不见经。已无燕代色，但有犬羊腥。海马生难驭，山苗煮始青。舜韶方九奏，异类合来庭。闻有官军士，生存仍宦胡。羞言陇西李，忍对杜陵苏。椎髻心何似，环刀意岂无。陈汤那复得，卫律不胜诛。
虏中作四首·其一
作者：刘跂
朝代：宋
体裁：五言律诗

文物燕人士，衣冠汉典仪。举知缯絮好，深厌血毛非。形势今犹古，规模夏变夷。谁言无上策，会是有天时。
虏中作四首·其三
作者：刘跂
朝代：宋
体裁：五言律诗

人物分多种，迁流不见经。已无燕代色，但有犬羊腥。海马生难驭，山苗煮始青。舜韶方九奏，异类合来庭。
虏中作四首·其二
作者：刘跂
朝代：宋

甘作河南犬，休为燕地人。举能羞石晋，谁复怨嬴秦。地扼辽东海，星占析木津。悲伤此邦旧，会遣一朝新。
虏中作四首·其二
作者：刘跂
朝代：宋

甘作河南犬，休为燕地人。
举能羞石晋，谁復怨嬴秦。
地扼辽东海，星占析木津。
悲伤此邦旧，会遣一朝新。
虏中作四首·其四
作者：刘跂
朝代：宋

闻有官军士，生存仍宦胡。羞言陇西李，忍对杜陵苏。椎髻心何似，环刀意岂无。陈汤那复得，卫律不胜诛。
虏中作四首·其四
作者：刘跂
朝代：宋

闻有官军士，生存仍宦胡。
羞言陇西李，忍对杜陵苏。
椎髻心何似，环刀意岂无。
陈汤那復得，卫律不胜诛。
行次长风沙次韵
作者：刘跂
朝代：宋

清晨喜气动江流，两见新篇到小舟。
石裂崖颓非快意，风声鹤唳亦消忧。
已令双鲤随梅使，更不飞乌倚柁楼。
兴味从今得嘉境，着书应不号穷愁。
行次长风沙次韵
作者：刘跂
朝代：宋

清晨喜气动江流，两见新篇到小舟。石裂崖颓非快意，风声鹤唳亦消忧。已令双鲤随梅使，更不飞乌倚柁楼。兴味从今得嘉境，著书应不号穷愁。
西溪次韵九首
作者：刘跂
朝代：宋

终年倦城郭，梦入水云乡。酒美俱中圣，诗成独擅场。高风助悲壮，皎月照清狂。露下如铅水，沾衣笑泪浪。携手西溪陌，欢颜共举觞。云山满目静，风月一襟凉。但得杯中玉，那知鬓后霜。何妨击尊破，故作听歌长。英英数君子，贫甚亦清门。萧散俱相好，疏慵每见原。玄谈得泾渭，芳意有兰荪。从此窥名理，金篦刮眼昏。渔人一竿老，粗粝半饥虚。岂有令钩直，惟应恨网疏。有时脚不袜，自笑食无鱼。我自馀尊在，愁眉尔暂舒。秋风涨川谷，小汊亦容舠。落照收长缆，随流试短篙。隔溪闻鼓枻，临海试观涛。解赋南州浦，前身何水曹。洞庭明月下，天地一冰壶。恍对瑶池雪，惊逢甓社珠。穷乡悲百粤，胜槩忆三吴。谁作稽山伴，秋风入镜湖。轻云巧迎月，高柳媚疏光。城堞传严鼓，尊罍动急觞。望迷山四面，影占水中央。清绝无人地，居然五友乡。幽人若幽鸟，适意但卑飞。宦拙羞潘岳，才多笑陆机。不堪尸马革，幸未泣牛衣。来往泸溪上，邻翁有钓矶。柯亭三弄笛，憀栗易悲风。妙曲来天上，飞花落酒中。翠屏虚在望，玉镜迥当空。摹写何人解，王维老画工。
西溪次韵九首·其一
作者：刘跂
朝代：宋
体裁：五言律诗

终年倦城郭，梦入水云乡。酒美俱中圣，诗成独擅场。高风助悲壮，皎月照清狂。露下如铅水，沾衣笑泪浪。
西溪次韵九首·其七
作者：刘跂
朝代：宋
体裁：五言律诗

轻云巧迎月，高柳媚疏光。城堞传严鼓，尊罍动急觞。望迷山四面，影占水中央。清绝无人地，居然五友乡。
西溪次韵九首·其三
作者：刘跂
朝代：宋
体裁：五言律诗

英英数君子，贫甚亦清门。萧散俱相好，疏慵每见原。玄谈得泾渭，芳意有兰荪。从此窥名理，金篦刮眼昏。
西溪次韵九首·其九
作者：刘跂
朝代：宋
体裁：五言律诗

柯亭三弄笛，憀栗易悲风。妙曲来天上，飞花落酒中。翠屏虚在望，玉镜迥当空。摹写何人解，王维老画工。
西溪次韵九首·其二
作者：刘跂
朝代：宋

携手西溪陌，懽颜共举觞。
云山满目静，风月一襟凉。
但得杯中玉，那知鬓后霜。
何妨击尊破，故作听歌长。
西溪次韵九首·其二
作者：刘跂
朝代：宋

携手西溪陌，欢颜共举觞。云山满目静，风月一襟凉。但得杯中玉，那知鬓后霜。何妨击尊破，故作听歌长。
西溪次韵九首·其五
作者：刘跂
朝代：宋
体裁：五言律诗

秋风涨川谷，小汊亦容舠。落照收长缆，随流试短篙。隔溪闻鼓枻，临海试观涛。解赋南州浦，前身何水曹。
西溪次韵九首·其八
作者：刘跂
朝代：宋
体裁：五言律诗

幽人若幽鸟，适意但卑飞。宦拙羞潘岳，才多笑陆机。不堪尸马革，幸未泣牛衣。来往泸溪上，邻翁有钓矶。
西溪次韵九首·其六
作者：刘跂
朝代：宋

洞庭明月下，天地一冰壶。
怳对瑶池雪，惊逢甓社珠。
穷乡悲百粤，胜槩忆三吴。
谁作稽山伴，秋风入镜湖。
西溪次韵九首·其六
作者：刘跂
朝代：宋

洞庭明月下，天地一冰壶。恍对瑶池雪，惊逢甓社珠。穷乡悲百粤，胜槩忆三吴。谁作稽山伴，秋风入镜湖。
西溪次韵九首·其四
作者：刘跂
朝代：宋

渔人一竿老，粗粝半饥虚。岂有令钩直，惟应恨网疏。有时脚不袜，自笑食无鱼。我自馀尊在，愁眉尔暂舒。
西溪次韵九首·其四
作者：刘跂
朝代：宋

渔人一竿老，麤粝半饥虚。
岂有令钩直，惟应恨网疏。
有时脚不袜，自笑食无鱼。
我自余尊在，愁眉尔暂舒。
见苏黄邦字韵诗戏示王倅安国二首
作者：刘跂
朝代：宋

与君南北人，斗粟聚此邦。维彼恶少年，潢池称下江。白昼射大屋，屋破无完窗。绣衣募壮士，受馘不受降。我弱异都卢，岂敢学寻撞。君才过乌获，九鼎一臂扛。悬金八十万，何啻白璧双。胡不骑赤兔，斫树收死庞。坐宽刺史忧，不复念政厖。凯旋夹道迎，父老集瓶缸。天下本无事，此语仅兴邦。得志不与物，誓心有如江。腐儒若腐萤，槁死读书窗。谁能守笔研，心大云何降。终然气相许，霜钟不须撞。道虽千钧重，努力期自扛。他时侨与札，日月声名双。秖应南海赵，便是襄阳庞。慎毋彊拣择，贵纯不贵厖。请见胸中物，止水琉璃缸。
见苏黄邦字韵诗戏示王倅安国二首·其一
作者：刘跂
朝代：宋

与君南北人，斗粟聚此邦。维彼恶少年，潢池称下江。白昼射大屋，屋破无完窗。绣衣募壮士，受馘不受降。我弱异都卢，岂敢学寻撞。君才过乌获，九鼎一臂扛。悬金八十万，何啻白璧双。胡不骑赤兔，斫树收死庞。坐宽刺史忧，不复念政厖。凯旋夹道迎，父老集瓶缸。
见苏黄邦字韵诗戏示王倅安国二首·其一
作者：刘跂
朝代：宋

与君南北人，斗粟聚此邦。
维彼恶少年，潢池称下江。
白昼射大屋，屋破无完窗。
绣衣募壮士，受馘不受降。
我弱异都卢，岂敢学寻撞。
君才过乌获，九鼎一臂扛。
悬金八十万，何啻白璧双。
胡不骑赤兔，斫树收死庞。
坐宽刺史忧，不復念政厖。
凯旋夹道迎，父老集瓶缸。
见苏黄邦字韵诗戏示王倅安国二首·其二
作者：刘跂
朝代：宋
体裁：古风

天下本无事，此语仅兴邦。得志不与物，誓心有如江。腐儒若腐萤，槁死读书窗。谁能守笔研，心大云何降。终然气相许，霜钟不须撞。道虽千钧重，努力期自扛。他时侨与札，日月声名双。秖应南海赵，便是襄阳庞。慎毋彊拣择，贵纯不贵厖。请见胸中物，止水琉璃缸。
觅竹示子勉
作者：刘跂
朝代：宋
体裁：七言绝句

为觅新篁雪后移，殷勤都莫遣根知。道人要作骑龙杖，与子相从到葛陂。
诸公见过野饭晚步辅之有诗因次其韵
作者：刘跂
朝代：宋
体裁：五言律诗

野人城下住，巷底更谁邻。秖有携筇路，应无跃马尘。客非俗士驾，诗似古人淳。载酒催公等，藜羹难重陈。
费家风次韵二首
作者：刘跂
朝代：宋

行年病肺热，当暑极燔炮。宵分偶小息，起步驻凉飙。咄此怪事发，天北起喧嚣。扶摇驾霹雳，万窍争怒号。双耳不及掩，对语何由交。木作麻苇拔，瓦如埃？飘。颠呶怖欲死，一一惊儿曹。所忧吾其鱼，遑赋屋上茅。须臾事亦定，骨肉相勤劳。东方渐杲杲，音响为谁销。风雷助神物，兹理古不空。邂逅一夕事，知有费家风。洛桥诵书女，泾川牧羊童。不知费氏子，业力与谁同。便能役蜚廉，颇复鼓丰隆。坐令城郭人，在尔动用中。剑出延平水，竹化葛陂翁。况尔得人趣，变现岂易穷。时时要雨泽，袢暑殊未终。勿逢金翅王，非尔能长雄。
费家风次韵二首·其一
作者：刘跂
朝代：宋

行年病肺热，当暑极燔炮。
宵分偶小息，起步驻凉飈。
咄此怪事发，天北起喧嚣。
扶摇驾霹雳，万窍争怒号。
双耳不及掩，对语何由交。
木作蔴苇拔，瓦如埃𡏖飘。
颠呶怖欲死，一一惊儿曹。
所忧吾其鱼，遑赋屋上茅。
须臾事亦定，骨肉相勤劳。
东方渐杲杲，音响为谁销。
费家风次韵二首·其一
作者：刘跂
朝代：宋

行年病肺热，当暑极燔炮。宵分偶小息，起步驻凉飙。咄此怪事发，天北起喧嚣。扶摇驾霹雳，万窍争怒号。双耳不及掩，对语何由交。木作麻苇拔，瓦如埃？飘。颠呶怖欲死，一一惊儿曹。所忧吾其鱼，遑赋屋上茅。须臾事亦定，骨肉相勤劳。东方渐杲杲，音响为谁销。
费家风次韵二首·其一
作者：刘跂
朝代：宋
体裁：古风

行年病肺热，当暑极燔炮。宵分偶小息，起步驻凉飙。咄此怪事发，天北起喧嚣。扶摇驾霹雳，万窍争怒号。双耳不及掩，对语何由交。木作麻苇拔，瓦如埃�飘。颠呶怖欲死，一一惊儿曹。所忧吾其鱼，遑赋屋上茅。须臾事亦定，骨肉相勤劳。东方渐杲杲，音响为谁销。
费家风次韵二首·其二
作者：刘跂
朝代：宋

风雷助神物，兹理古不空。邂逅一夕事，知有费家风。洛桥诵书女，泾川牧羊童。不知费氏子，业力与谁同。便能役蜚廉，颇复鼓丰隆。坐令城郭人，在尔动用中。剑出延平水，竹化葛陂翁。况尔得人趣，变现岂易穷。时时要雨泽，袢暑殊未终。勿逢金翅王，非尔能长雄。
费家风次韵二首·其二
作者：刘跂
朝代：宋

风雷助神物，兹理古不空。
邂逅一夕事，知有费家风。
洛桥诵书女，泾川牧羊童。
不知费氏子，业力与谁同。
便能役蜚廉，颇復鼓丰隆。
坐令城郭人，在尔动用中。
剑出延平水，竹化葛陂翁。
况尔得人趣，变现岂易穷。
时时要雨泽，袢暑殊未终。
勿逢金翅王，非尔能长雄。
赠王安国芍药
作者：刘跂
朝代：宋

羣花销尽独芳菲，淡沐轻膏知为谁。
寂寞书生久无意，风流别驾合相知。
赠王安国芍药
作者：刘跂
朝代：宋

群花销尽独芳菲，淡沐轻膏知为谁。寂寞书生久无意，风流别驾合相知。
赠秦帅吴子中
作者：刘跂
朝代：宋

河岳根源禀植坚，金行鼎鼎应弧悬。执圭阿阁三阶上，建隼元戎十乘前。都护已高延寿最，中朝深记弱翁贤。从今看似张丞相，富贵康强一百年。
赠秦帅吴子中
作者：刘跂
朝代：宋

河岳根源禀植坚，金行鼎鼎应弧悬。
执珪阿阁三阶上，建隼元戎十乘前。
都护已高延寿最，中朝深记弱翁贤。
从今看似张丞相，富贵康强一百年。
送东之
作者：刘跂
朝代：宋
体裁：五言律诗

受业师高第，居官郡右曹。掾非蛮语得，才有鹗书褒。会是人难及，胡然力独劳。府趋空冉冉，谁得吕虔刀。
送刘贡甫贬衡州
作者：刘跂
朝代：宋

洞庭木叶下，衡阳鸿雁飞。
放舟河之水，岁暮以为期。
岂曰无径路，大直固逶迤。
波平弭桂棹，风清捲兰旗。
紫蟹间丹鲤，霜莼兼露葵。
醉歌搴杜若，还以寄相思。
不厌道里远，所嗟时序移。
会登昆崙丘，遂索玄珠遗。
以兹鼓枻去，瞠若不可追。
乃知体道人，涉世自有宜。
入兽不乱羣，安肯陋九夷。
如何录录者，反笑抱关为。
送刘贡甫贬衡州
作者：刘跂
朝代：宋

洞庭木叶下，衡阳鸿雁飞。放舟河之水，岁暮以为期。岂曰无径路，大直固逶迤。波平弭桂棹，风清捲兰旗。紫蟹间丹鲤，霜莼兼露葵。醉歌搴杜若，还以寄相思。不厌道里远，所嗟时序移。会登昆崙丘，遂索玄珠遗。以兹鼓枻去，瞠若不可追。乃知体道人，涉世自有宜。入兽不乱群，安肯陋九夷。如何录录者，反笑抱关为。
送徐彦荣
作者：刘跂
朝代：宋
体裁：古风

婵娟水边杨，宛是渭川竹。光翠相动摇，照我尊酒绿。松风含众籁，云月澹华烛。何必箫与鼓，清言媚幽独。当年妙风致，文采自膏沐。会逢百炼明，照此燕赵玉。晨风惜行色，车骑喧出宿。一笑如未忘，新诗寓归仆。
送成都漕
作者：刘跂
朝代：宋

里巷居偏近，生平月亦同。开怀一笑语，转首两西东。共是尘劳内，全输吏隐中。鱼来勤尺素，淮汴古来通。
送成都漕
作者：刘跂
朝代：宋

里巷居偏近，生平月亦同。
开怀一笑语，转首两西东。
共是尘劳内，全输吏隠中。
鱼来勤尺素，淮汴古来通。
送王升之
作者：刘跂
朝代：宋

翩翩捧檄喜，便作放舟行。爱客怀抱好，能诗肤骨清。蹇余身濩落，况此岁峥嵘。自是愁成醉，离觞不复倾。
送王升之
作者：刘跂
朝代：宋

翩翩捧檄喜，便作放舟行。
爱客怀抱好，能诗肤骨清。
蹇余身濩落，况此岁峥嵘。
自是愁成醉，离觞不復倾。
送赵侯思恭
作者：刘跂
朝代：宋

西城冠盖日初曛，南浦笙歌夜向晨。何许烟波千顷隔，尔来霜月一钩新。名花只许平泉有，开宴谁如北海频。我亦尊前旧时客，独将衰白卧漳滨。
送赵侯思恭
作者：刘跂
朝代：宋

西城冠盖日初曛，南浦笙歌夜嚮晨。
何许烟波千顷隔，尔来霜月一钩新。
名花只许平泉有，开讌谁如北海频。
我亦尊前旧时客，独将衰白卧漳滨。
送陈述之
作者：刘跂
朝代：宋

羸躯抱肺恶，喘甚剧奔豚。
水饭辄短气，矧敢近酒尊。
君亦谢嵇阮，力釂不盈分。
相看但萧索，何以慰离羣。
往昔各少年，束带登桥门。
白眼霄汉际，冥鸿注孤鶱。
我髯今苍黄，君髮亦翩翻。
同吏一州县，冻萤彊相温。
豗颓岁月去，此事更谁怨。
愿君爱玉体，长使百忧谖。
非关易斗粟，政恐耕耘烦。
他时老相问，一笑坐忘言。
送陈述之
作者：刘跂
朝代：宋

羸躯抱肺恶，喘甚剧奔豚。水饭辄短气，矧敢近酒尊。君亦谢嵇阮，力釂不盈分。相看但萧索，何以慰离群。往昔各少年，束带登桥门。白眼霄汉际，冥鸿注孤鶱。我髯今苍黄，君发亦翩翻。同吏一州县，冻萤彊相温。豗颓岁月去，此事更谁怨。愿君爱玉体，长使百忧谖。非关易斗粟，政恐耕耘烦。他时老相问，一笑坐忘言。
送高将永亨
作者：刘跂
朝代：宋

大高杀身如伍尚，弟有子胥天未丧。小高自慕颜太师，能言兄守常山时。事随日往长已矣，邂逅相逢识其弟。谁言恨不见古人，两意恐非今人比。结发行阵初齐名，志同不在同生死。苦遭文吏巧见诋，边人至今犹坠泪。三年默默趋戎行，骅骝捕鼠非所长。趣装定返云中守，上书今遇尚书郎。
送高将永亨
作者：刘跂
朝代：宋

大高杀身如伍尚，弟有子胥天未丧。
小高自慕颜太师，能言兄守常山时。
事随日往长已矣，邂逅相逢识其弟。
谁言恨不见古人，两意恐非今人比。
结髮行阵初齐名，志同不在同生死。
苦遭文吏巧见诋，边人至今犹坠泪。
三年默默趋戎行，骅骝捕鼠非所长。
趣装定返云中守，上书今遇尚书郎。
遣怀
作者：刘跂
朝代：宋
体裁：七言律诗

此身为客几东西，万物须于一马齐。山色不随春草绿，边声长伴夜乌啼。宦游碌碌凭谁记，簿领纷纷为底迷。犹喜官轻无局事，不妨酣寝过晨鸡。
重寄
作者：刘跂
朝代：宋

忆昨去国初，置传史所监。
季也行泣随，往舍都城南。
沐我屡饭我，终此一日淹。
明作分岭水，苦别心如惔。
遄归护孥重，却挂东川帆。
停桡憩汴泗，揽辔趋霍灊。
间关又相对，共被栖穷檐。
未毕十日懽，已復秣征骖。
猗嗟季行役，曷日弛负担。
长怀芳草句，未读衣已沾。
先人门户事，驽力讵克堪。
一朝奇祸发，炽甚烈火炎。
顽迷得忧辱，自取非谤谗。
危巢风雨漂，菅蒯不足芟。
于时季来归，弃官不待占。
收合败散余，頼此守独严。
阖门数百指，一一恩意涵。
辑睦乖迕情，牢不见隙纤。
聚粮非短毂，千里均属厌。
囊书动高听，恩环赐东渐。
吾亲所奇贵，挺立故不凡。
晚节就难冀，前非掩多惭。
正如已躄人，欻起蒙鍼砭。
衰颜积霜雪，幸亦解羁衔。
昨从忧迫来，将復见安恬。
西廊坐食菽，可以慰饥馋。
渐欲亲酒盏，颇思疏药奁。
愿季爱玉体，豢我及西崦。
从今荷明时，欢乐百无嫌。
酬恩无处所，香火供瞿聃。
重寄
作者：刘跂
朝代：宋

忆昨去国初，置传史所监。季也行泣随，往舍都城南。沐我屡饭我，终此一日淹。明作分岭水，苦别心如惔。遄归护孥重，却挂东川帆。停桡憩汴泗，揽辔趋霍灊。间关又相对，共被栖穷檐。未毕十日欢，已复秣征骖。猗嗟季行役，曷日弛负担。长怀芳草句，未读衣已沾。先人门户事，驽力讵克堪。一朝奇祸发，炽甚烈火炎。顽迷得忧辱，自取非谤谗。危巢风雨漂，菅蒯不足芟。于时季来归，弃官不待占。收合败散馀，赖此守独严。阖门数百指，一一恩意涵。辑睦乖迕情，牢不见隙纤。聚粮非短毂，千里均属厌。囊书动高听，恩环赐东渐。吾亲所奇贵，挺立故不凡。晚节就难冀，前非掩多惭。正如已躄人，欻起蒙针砭。衰颜积霜雪，幸亦解羁衔。昨从忧迫来，将复见安恬。西廊坐食菽，可以慰饥馋。渐欲亲酒盏，颇思疏药奁。愿季爱玉体，豢我及西崦。从今荷明时，欢乐百无嫌。酬恩无处所，香火供瞿聃。
重答
作者：刘跂
朝代：宋

君文有如太史迁，多至万字少千言。
小诗未足见驰骋，要当着书名隽永。
词源一深几千丈，苦恨举世无长绠。
少时白眼视严徐，老傍君门冉冉趋。
声价若许金满斗，倦游销减一毫无。
虽贫终非儿女态，倔强时时编虎鬚。
食贫我亦怀抱恶，泰山不毛秋濯濯。
糜干黍空酒味薄，饥死不学东方朔。
重答
作者：刘跂
朝代：宋

君文有如太史迁，多至万字少千言。小诗未足见驰骋，要当著书名隽永。词源一深几千丈，苦恨举世无长绠。少时白眼视严徐，老傍君门冉冉趋。声价若许金满斗，倦游销减一毫无。虽贫终非儿女态，倔强时时编虎须。食贫我亦怀抱恶，泰山不毛秋濯濯。糜乾黍空酒味薄，饥死不学东方朔。
重葺前堂榜曰学易景亮六丈宠惠新诗谨赋二诗上谢
作者：刘跂
朝代：宋

并舍荒芜三四寻，稍营轩槛便幽深。已将种木待休影，未暇摊书聊洗心。投老篇章愁脉脉，随缘香火静愔愔。从今扫洒供鸡黍，知有高人肯见临。草堂门径迩来通，好事何人肯过雄。故与图书为伴侣，可无风月到帘栊。生平适意丝桐内，老去忘怀曲米中。感激新诗百金重，贫装从此不忧空。
重葺前堂榜曰学易景亮六丈宠惠新诗谨赋二诗上谢·其一
作者：刘跂
朝代：宋
体裁：七言律诗

并舍荒芜三四寻，稍营轩槛便幽深。已将种木待休影，未暇摊书聊洗心。投老篇章愁脉脉，随缘香火静愔愔。从今扫洒供鸡黍，知有高人肯见临。
重葺前堂榜曰学易景亮六丈宠惠新诗谨赋二诗上谢·其二
作者：刘跂
朝代：宋
体裁：七言律诗

草堂门径迩来通，好事何人肯过雄。故与图书为伴侣，可无风月到帘栊。生平适意丝桐内，老去忘怀曲米中。感激新诗百金重，贫装从此不忧空。
重送成都漕
作者：刘跂
朝代：宋
体裁：七言绝句

曾游淮上爱清流，况子官为郡督邮。可贺吕虔贤太守，佩刀应得不须求。
阙题
作者：刘跂
朝代：宋
体裁：七言绝句

北堂手种蓝田玉，采斸不随姜芋畴。迩来留得花为佩，付与吴侬可疗愁。
阙题
作者：刘跂
朝代：宋
体裁：七言绝句

君家十亩春苍筤，犀株解箨冰玉香。山东麦饭藜羹客，有底诗情合得尝。
陇上遇雨
作者：刘跂
朝代：宋

陇上怕雨竟遇雨，空山路穷避无所。昆阳之战飞屋瓦，白登之围矢交下。从者散去马可怜，故人借我非我马。上坡历块已攲侧，下坡流滑攒四脚。既偾而起倏复颠，堕策失辔心茫然。从者好在无自苦，履穿衣敝吾偿汝。我亦短褐不得完，挂树一裂长尺五。此生辛勤身不辞，七岁娇女三岁儿。泥涂模糊啼午饥，买饼一百汝勿啼。滹沱麦饭芜蒌粥，咄汝岂得长食肉。仰天长叹冠缨绝，下马纳屦踵亦决。张仪舌在虽自知，范叔衣寒一何切。人生贫贱乌足悲，行吟不顾妻骂随。寄声公等勿诮我，富贵莫忘牛衣时。
陇上遇雨
作者：刘跂
朝代：宋

陇上怕雨竟遇雨，空山路穷避无所。
昆阳之战飞屋瓦，白登之围矢交下。
从者散去马可怜，故人借我非我马。
上坡历块已欹侧，下坡流滑攒四脚。
既偾而起倏復颠，堕策失辔心茫然。
从者好在无自苦，履穿衣敝吾偿汝。
我亦短褐不得完，挂树一裂长尺五。
此生辛勤身不辞，七岁娇女三岁儿。
泥涂模糊啼午饥，买餠一百汝勿啼。
滹沱麦饭芜蒌粥，咄汝岂得长食肉。
仰天长嘆冠缨绝，下马纳屦踵亦决。
张仪舌在虽自知，范叔衣寒一何切。
人生贫贱乌足悲，行吟不顾妻駡随。
寄声公等勿诮我，富贵莫忘牛衣时。
集句寄斯川
作者：刘跂
朝代：宋

渺渺孤舟逝，计日望旧居。万族各有托，吾亦爱吾庐。栖栖失群鸟，暂与田园疏。今日始复来，再喜见友于。缅然睇崇丘，负疴不获俱。试携子侄辈，且还读我书。亲戚共一处，过此奚所须。起晚眠常早，谁谓形迹拘。厚恩固难忘，慨然念黄虞。养真衡茅下，不乐复何如。
集句寄斯川
作者：刘跂
朝代：宋

渺渺孤舟逝，计日望旧居。
万族各有託，吾亦爱吾庐。
栖栖失羣鸟，暂与田园疏。
令日始復来，再喜见友于。
缅然睇崇丘，负疴不获俱。
试携子侄辈，且还读我书。
亲戚共一处，过此奚所须。
起晚眠常早，谁谓形迹拘。
厚恩固难忘，慨然念黄虞。
养真衡茅下，不乐復何如。
题僧道诚应缘庵用李端叔韵
作者：刘跂
朝代：宋

历历孤寒不可羣，应缘聊寄梦中身。
无弦琴裏本来曲，枯木岩前元自春。
诗句已多犹恐少，禅机虽旧不妨新。
乡山更好莫归去，且伴蒲团夜坐人。
题僧道诚应缘庵用李端叔韵
作者：刘跂
朝代：宋

历历孤寒不可群，应缘聊寄梦中身。无弦琴里本来曲，枯木岩前元自春。诗句已多犹恐少，禅机虽旧不妨新。乡山更好莫归去，且伴蒲团夜坐人。
题半隠堂
作者：刘跂
朝代：宋
体裁：七言律诗

一堂图籍自陶冶，三径萧兰俱岁华。定非平恩许侯宅，会是仲长公理家。端居雅不烦摒挡，佳设颇尝成咄嗟。惟我身閒数来往，徽弦一泛即生涯。
题古器物铭赠得甫兼简诸友
作者：刘跂
朝代：宋

往者李龙眠，监河国城岸。家多古时器，罗列供客玩。爵觚屡饮我，鼎鬲贮肴膳。到今李侯书，一展如对面。迩来三十载，复向赵卿见。收藏又何富，摹写粲黄卷。沈酣夏商周，馀嗜到两汉。铭识文字祖，曾玄成籀篆。颇通苍雅学，不畏鱼鲁眩。遂将传琬琰，索我序且赞。我衰心力薄，游不出里闬。孔怀忘年友，契阔异州县。深惭千里驾，请毕十日燕。诸贤共留连，更赖三语掾。
题古器物铭赠得甫兼简诸友
作者：刘跂
朝代：宋

往者李龙眠，监河国城岸。
家多古时器，罗列供客玩。
爵觚屡饮我，鼎鬲贮肴膳。
到今李侯书，一展如对面。
迩来三十载，復向赵卿见。
收藏又何富，摹写粲黄卷。
沈酣夏商周，余嗜到两汉。
铭识文字祖，曾玄成籀篆。
颇通苍雅学，不畏鱼鲁眩。
遂将传琬琰，索我序且讚。
我衰心力薄，游不出里闬。
孔怀忘年友，契阔异州县。
深惭千里驾，请毕十日燕。
诸贤共留连，更頼三语掾。
题张氏园亭二首
作者：刘跂
朝代：宋

苍头奉筇竹，稚子试春衫。共著野人服，来游居士岩。园蔬佐酒椀，药录贮书函。草草非难得，从今不计凡。岸荠随渔屦，林桃映舞衫。定非铜雀榭，似是雨花岩。僮有家千指，书多日百函。斯人太高语，吾意秖尘凡。
题张氏园亭二首·其一
作者：刘跂
朝代：宋

苍头奉筇竹，稚子试春衫。
共着野人服，来游居士岩。
园蔬佐酒椀，药录贮书函。
草草非难得，从今不计凡。
题张氏园亭二首·其一
作者：刘跂
朝代：宋

苍头奉筇竹，稚子试春衫。共著野人服，来游居士岩。园蔬佐酒椀，药录贮书函。草草非难得，从今不计凡。
题张氏园亭二首·其一
作者：刘跂
朝代：宋
体裁：五言律诗

苍头奉筇竹，稚子试春衫。共著野人服，来游居士岩。园蔬佐酒碗，药录贮书函。草草非难得，从今不计凡。
题张氏园亭二首·其二
作者：刘跂
朝代：宋
体裁：五言律诗

岸荠随渔屦，林桃映舞衫。定非铜雀榭，似是雨花岩。僮有家千指，书多日百函。斯人太高语，吾意秖尘凡。
题束道辅怀疏亭二首
作者：刘跂
朝代：宋

逢时乐宦达，既达贵蚤休。东门两归客，冉冉不可留。大夫名贤后，出处亦俱优。筑室在何许，南郭林塘幽。安车摇佩鱼，步屧随杖鸠。胜日至佳客，欢颜终献酬。鄙人最樗散，世用一何缪。政以无事身，尊俎常见收。令年扫三径，近不隔虎丘。欲问杜陵老，来往几风流。贤哉疏太傅，遗荣归印绶。当时汉廷臣，未省出其右。进为岂不能，止足吾所守。驱车晓出关，祖帐已刍狗。惟馀清风在，竹帛端不朽。大夫怀家声，相望千年后。结庐离城郭，与致寄林薮。华发映童颜，如公殆无有。何必松与乔，岂弟神所寿。嗟余真漫浪，持是终安取。敢言六百石，固已愧升斗。行当自免去，执谒随邻叟。纵复无新诗，犹期饮醇酒。但问客如此，亦许登亭否。
题束道辅怀疏亭二首·其一
作者：刘跂
朝代：宋

逢时乐宦达，既达贵蚤休。
东门两归客，冉冉不可留。
大夫名贤后，出处亦俱优。
筑室在何许，南郭林塘幽。
安车摇佩鱼，步屧随杖鸠。
胜日至佳客，懽颜终献酬。
鄙人最樗散，世用一何缪。
政以无事身，尊俎常见收。
令年扫三径，近不隔虎丘。
欲问杜陵老，来往几风流。
题束道辅怀疏亭二首·其一
作者：刘跂
朝代：宋

逢时乐宦达，既达贵蚤休。东门两归客，冉冉不可留。大夫名贤后，出处亦俱优。筑室在何许，南郭林塘幽。安车摇佩鱼，步屧随杖鸠。胜日至佳客，欢颜终献酬。鄙人最樗散，世用一何缪。政以无事身，尊俎常见收。令年扫三径，近不隔虎丘。欲问杜陵老，来往几风流。
题束道辅怀疏亭二首·其二
作者：刘跂
朝代：宋

贤哉疏太傅，遗荣归印绶。
当时汉廷臣，未省出其右。
进为岂不能，止足吾所守。
驱车晓出关，祖帐已刍狗。
惟余清风在，竹帛端不朽。
大夫怀家声，相望千年后。
结庐离城郭，与致寄林薮。
华髮映童颜，如公殆无有。
何必松与乔，岂弟神所寿。
嗟余真漫浪，持是终安取。
敢言六百石，固已愧升斗。
行当自免去，执谒随邻叟。
纵復无新诗，犹期饮醇酒。
但问客如此，亦许登亭否。
题束道辅怀疏亭二首·其二
作者：刘跂
朝代：宋

贤哉疏太傅，遗荣归印绶。当时汉廷臣，未省出其右。进为岂不能，止足吾所守。驱车晓出关，祖帐已刍狗。惟馀清风在，竹帛端不朽。大夫怀家声，相望千年后。结庐离城郭，与致寄林薮。华发映童颜，如公殆无有。何必松与乔，岂弟神所寿。嗟余真漫浪，持是终安取。敢言六百石，固已愧升斗。行当自免去，执谒随邻叟。纵复无新诗，犹期饮醇酒。但问客如此，亦许登亭否。
麦垄
作者：刘跂
朝代：宋

麦垄漫漫宿藁黄，新苗寸寸未经霜。
手中马棰余三尺，想见归时如许长。
麦垄
作者：刘跂
朝代：宋

麦垄漫漫宿藁黄，新苗寸寸未经霜。手中马箠馀三尺，想见归时如许长。
龙山寺
作者：刘跂
朝代：宋
体裁：七言律诗

晓色翩翩乌帽轻，道人瞥去不关情。高山流水为谁说，翠竹黄花空自生。急雨欲来先暑气，凉风已过却秋声。后期好取归时月，照我深岩处处行。
与客游太平僧舍
作者：刘辉
朝代：宋
体裁：七言绝句

两道翠阴迎骑合，四围清气逼人来。林端有路云千级，物外忘机酒一杯。
买山
作者：刘辉
朝代：宋

顶摩霄极根盘溪，买得入手空家赀。
回环四面终日看，埋没几年知者谁。
剔除冗土洁且快，布列诸峰高復卑。
时人应笑狂生僻，不喜金珠喜怪奇。
洗山
作者：刘辉
朝代：宋

蟠根耸翠压坤柔，纵有连城价莫酬。
萝蔓几年尝满目，途人今日始迴头。
尘埃已逐双溪去，风月来供一境幽。
欲识主人营创苦，壮龄先备赤松游。
石井联句
作者：刘辉
朝代：宋

山川百千景，斯井诚敻洁。
灵源若神涌，怪石肖天裂。
不与浊流并，恐是众泉杰。
银汉河分派，玉壶冰借洁。
中夜声激怆，四时光秀澈。
泾渭耻淆杂，潢潦愧涸竭。
润如周孔教，清比夷齐节。
观鱼思文望，对岩梦武说。
我欲断谄佞，汲此洗剑血。
我欲安庙社，磨此镂勋碣。
诗以志本心，书之非诡说。
题鹅湖恭上人山亭
作者：刘辉
朝代：宋

劚险得形胜，破荒成敞虚。
四山秋月午，万里晓晴初。
远日去无限，清风来有余。
溺迷纷扰者，登此亦消除。
仙掌峰
作者：刘边
朝代：宋
体裁：七言绝句

铜盘捧露几何年，渭水秋风泪泫然。已向山中閒袖手，为谁半壁更擎天。
仙机岩
作者：刘边
朝代：宋

尝闻昔天孙，谪落人世间。
云霞入组织，机杼空留山。
朅来巧相逢，遗我锦绣端。
欲报乏绮语，再拜重卷还。
我有大布衣，可以制岁寒。
仙机岩
作者：刘边
朝代：宋

尝闻昔天孙，谪落人世间。
云霞入组织，机杼空留山。
朅来巧相逢，遗我锦绣端。
欲报乏绮语，再拜重捲还。
我有大布衣，可以御岁寒。
仙机岩
作者：刘边
朝代：宋
体裁：古风

尝闻昔天孙，谪落人世间。云霞入组织，机杼空留山。朅来巧相逢，遗我锦绣端。欲报乏绮语，再拜重捲还。我有大布衣，可以禦岁寒。
仙船岩
作者：刘边
朝代：宋

仙舟等奡汤，万仞架云表。
木石浑莫分，风雨能不朽。
恐因尧年水，艚櫂寄严实。
独胜夜壑藏，有力莫负走。
奈何苦海深，忍袖慈航手。
我俗逆灵源，乘槎间牛斗。
仙船岩
作者：刘边
朝代：宋
体裁：古风

仙舟等奡荡，万仞架云表。木石浑莫分，风雨能不朽。恐因尧年水，舣棹寄岩窦。犹胜夜壑藏，有力莫负走。奈何苦海深，忍袖慈航手。我欲溯灵源，乘槎问牛斗。
仙船岩
作者：刘边
朝代：宋

仙舟等奡荡，万仞架云表。
木石浑莫分，风雨能不朽。
恐因尧年水，舣棹寄岩窦。
犹胜夜壑藏，有力莫负走。
奈何苦海深，忍袖慈航手。
我欲遡灵源，乘槎问牛斗。
伏羲洞
作者：刘边
朝代：宋
体裁：七言律诗

一水之玄去复归，众峰向背俨相持。天荒地老无从问，鬼刻神劖未解奇。丹嶂漫留仙幻迹，白云仍似太初时。欲穷画底羲皇意，一束灵蓍万古知。
伏羲洞
作者：刘边
朝代：宋

一水之玄去復归，众峰向背俨相持。
天荒地老无从问，鬼刻神劖未解奇。
丹嶂漫留仙幻迹，白云仍似太初时。
欲穷画底羲皇意，一束灵蓍万古知。
会仙岩
作者：刘边
朝代：宋

青山解随人，远近互相对。
寒潭入陵谷，龙去如何处。
历历沙上石，群仙昔来会。
日暮一童归，横吹卧牛背。
会仙岩
作者：刘边
朝代：宋
体裁：古风

青山解随人，远近互相对。寒潭入陵谷，龙去知何处。历历沙上石，群仙昔来会。日暮一童归，横吹卧牛背。
天游峰
作者：刘边
朝代：宋

紫翠飞来石蕊间，何年双出小瀛寰。
崖悬瘦瀑一千尺，峡束寒流八九湾。
苍壁向人如有待，白云何事未知还。
歌酣更挹浮丘伯，坐对中台话半闲。
天游峰
作者：刘边
朝代：宋
体裁：七言律诗

紫翠飞来石蕊间，何年幻出小瀛寰。崖悬瘦瀑一千尺，峡束寒流八九湾。苍壁向人如有待，白云何事未知还。歌酣更挹浮丘伯，坐对中台话半閒。
林泉寺
作者：刘边
朝代：宋
体裁：五言律诗

采芳仍漱洁，散策到来迟。客坐自相语，僧禅了不知。疏风潜入户，暗水细鸣池。小作石床梦，梦中还觅诗。
梅仙山
作者：刘边
朝代：宋
体裁：七言律诗

已是吴门变姓名，后来谁更识先生。一抔汉土丹墟在，万古闽山剑气横。步入白云秋石瘦，坐分黄叶午风清。逃奴不返松门静，隔水寒烟起暮城。
梅仙山
作者：刘边
朝代：宋

已是吴门变姓名，后来谁更识先生。
一杯汉土丹墟在，万古闽山剑气横。
步入白云秋石瘦，坐分黄叶午风清。
逃奴不返松门静，隔水寒烟起暮城。
玉女峰
作者：刘边
朝代：宋
体裁：七言绝句

不作巫阳云雨羞，风鬟雾鬓乱萧飕。行人莫问当年事，独立寒潭空几秋。
答彦修
作者：刘边
朝代：宋
体裁：七言绝句

九曲溪边玉女峰，年年独倚落花风。何因不驾青鸾去，伫立空山皓月中。
答彦修
作者：刘边
朝代：宋

九曲溪边玉女峰，年年独倚落花风。
何因不驾青鸾去，儜立空山皓月中。
茶竈
作者：刘边
朝代：宋
体裁：古风

仙人足戏剧，盘石留涡房。紫阳此来游，与客煮茗尝。青烟久消歇，白云时飞扬。至今潭中水，犹作笑语香。蒙茸履迹在，欲步不敢翔。三吸此清泠，回首入空苍。
钓矶石
作者：刘边
朝代：宋

百尺台矶瞰碧流，紫阳仙子几经秋。
游鱼何事偏深逝，不道人间有直鈎。
钓砚石
作者：刘边
朝代：宋
体裁：七言绝句

百尺台矶瞰碧流，紫阳仙子几经秋。游鱼何事偏深逝，不道人间有直钩。
冰泉洞
作者：刘达
朝代：宋
体裁：古风

飞泉落巍巍，湍水去激激。未若洞中源，静渊如得适。清润挹千岩，冷凝涵四壁。幽讨会有时，烦襟聊与涤。
惠山泉
作者：刘达
朝代：宋

灵脉发山根，涓涓才一滴。宝剑护深源，苍珉环甃壁。鉴影须眉分，当暑挹寒冽。一酌举瓢空，过齿如激雪。不异醴泉甘，宛同神瀵洁。快饮可洗胸，所惜姑濯热。品第冠寰中，名色固已揭。世无陆子知，淄渑谁与别。
惠山泉
作者：刘达
朝代：宋

灵脉发山根，涓涓才一滴。
宝剑护深源，苍珉环甃壁。
鉴影鬚眉分，当暑挹寒冽。
一酌举瓢空，过齿如激雪。
不异醴泉甘，宛同神瀵洁。
快饮可洗胸，所惜姑濯热。
品第冠寰中，名色固已揭。
世无陆子知，淄渑谁与别。
绣岭亭
作者：刘达
朝代：宋
体裁：古风

绝境隔嚣纷，烟霞张綵绘。远目入无中，高情驰物外。春田发英华，秋林横紫翠。何时杖屦游，利名聊委蜕。
龙渊
作者：刘达
朝代：宋

岩岩白石嵌，深泉适此止。
夜雨半山回，春风蛰龙起。
清明无遁形，溥博有余美。
受浊不伤清，纳污非所耻。
趣操比幽人，泓澄如得己。
山林乃挺途，真復谁洗耳。
龙渊
作者：刘达
朝代：宋

岩岩白石嵌，深泉适此止。夜雨半山回，春风蛰龙起。清明无遁形，溥博有馀美。受浊不伤清，纳污非所耻。趣操比幽人，泓澄如得己。山林乃挺途，真复谁洗耳。
灵谷山
作者：刘迂
朝代：宋
体裁：七言律诗

去云归尽黛眉横，点染溪头六曲屏。春入翠微残照紫，天含空碧断峰青。城藏绿树江明灭，人没苍烟路渺冥。定有子真耕谷口，移文不费北山灵。
五泄山
作者：刘述
朝代：宋

翠屏千叠水潺潺，一簇青鸳杳霭间。惜是晚年逢此境，悔将前眼看他山。瀑飞萝磴终难画，龙蛰岩云秪暂闲。薄宦劳人无计住，可嗟归去又尘寰。
五泄山
作者：刘述
朝代：宋

翠屏千迭水潺潺，一簇青鸳杳霭间。
惜是晚年逢此境，悔将前眼看他山。
瀑飞萝磴终难画，龙蛰岩云秪蹔闲。
薄宦劳人无计住，可嗟归去又尘寰。
家山好
作者：刘述
朝代：宋
体裁：词

挂冠归去旧烟萝。闲身健，养天和。功名富贵非由我，莫贪他。这岐路、足风波。水晶宫里家山好，物外胜游多。晴溪短棹，时时醉唱里棱罗。天公奈我何。
家山好·挂冠归去旧烟萝
作者：刘述
朝代：宋
体裁：词

挂冠归去旧烟萝。闲身健，养天和。功名富贵非由我，莫贪他。这歧路、足风波。水晶宫里家山好，物外胜游多。晴溪短棹，时时醉唱里棱罗。天公奈我何。
涵碧亭
作者：刘述
朝代：宋

两山嵚处一泉飞，飞到亭前聚作池。砌下蛟龙盘未起，席间环佩响无时。翩翻翠羽青霞色，偃亚芳丛碧玉姿。却羡老僧饶岁腊，不知天上有炎曦。
涵碧亭·其一
作者：刘述
朝代：宋

两山嵚处一泉飞，飞到亭前聚作池。
砌下蛟龙盘未起，席间环佩响无时。
涵碧亭·其二
作者：刘述
朝代：宋

翩飜翠羽青霞色，偃亚芳丛碧玉姿。
却羡老僧饶岁腊，不知天上有炎曦。
留题洞岩
作者：刘述
朝代：宋

英英洞口云，触石才一缕。须臾遍空山，霈然作灵雨。万物一以泽，孤踪无处所。我心良所珍，作诗以自矩。
留题洞岩
作者：刘述
朝代：宋

英英洞口云，触石纔一缕。
须臾徧空山，霈然作灵雨。
万物一以泽，孤踪无处所。
我心良所珍，作诗以自矩。
重刻孙谢二公诗
作者：刘述
朝代：宋
体裁：七言绝句

汉兴文艺推儒首，谏议才能□□师。更向谢岩镌丽句，清风千古照江湄。
题曲水阁
作者：刘述
朝代：宋

面势俯岩隈，雕轩映水开。云从栋间出，人自鉴中来。棹楫歌声度，渐裳禊事回。东山如未起，好住小蓬莱。
题曲水阁
作者：刘述
朝代：宋

面势俯岩隈，雕轩映水开。
云从栋间出，人自鑑中来。
棹楫歌声度，渐裳禊事迴。
东山如未起，好住小蓬莱。
题竹阁
作者：刘述
朝代：宋
体裁：五言律诗

竹阁寒相倚，云窗晚共开。閒身方外去，幽意静中来。声响风随箨，阴移石上苔。迟留更清夜，待月露盈杯。
仙游亭诗赠丁晋公
作者：刘遁
朝代：宋

屡在仙游亭上醉，仙游洞裏杳无人。
他时鸣鹤归沧海，同看蓬莱岛上春。
仙游亭诗赠丁晋公
作者：刘遁
朝代：宋

屡在仙游亭上醉，仙游洞里杳无人。他时鸣鹤归沧海，同看蓬莱岛上春。
谐谑
作者：刘郛
朝代：宋
体裁：七言绝句

坐上若有一点红，斗筲之器成千钟。坐上若无油木梳，烹龙庖凤皆成虚。
读许右丞所作陈少阳谏议哀词
作者：刘鄂
朝代：宋

并州更作桑乾客，道逢舍者来争席。掀髯对座有钜人，开口剧谈如旧识。试问客子从何方，兴言扼腕微有伤。吾祖昔遑恤纬计，屡以直论干君王。谗谀弄国贤者避，祸福相乘呼吸异。悬知必有代庖责，被发缨冠赴东市。大明既争日月光，真与天地同久长。嗟予之生后长者，却识前辈奚其详。大臣罔上擅行戮，扬以浮言盖私曲。诛奸发德示后世，右丞之文端可复。中兴名门凡几门，圣朝报称非少恩。纨兰袖出承命帖，犹幸及识公之孙。春秋爱贤许之宥，十世已往未为厚。况今公议方大明，叩天大叫君无后。故人梦想规大贤，景仰高行思执鞭。典刑方及见故物，倏尔长别良依然。土田未足为君劝，官爵未足酬君愿。行矣志意勿倦游，归而视之有家传。
读许右丞所作陈少阳谏议哀词
作者：刘鄂
朝代：宋

并州更作桑干客，道逢舍者来争席。
掀髯对座有鉅人，开口剧谈如旧识。
试问客子从何方，兴言扼腕微有伤。
吾祖昔遑恤纬计，屡以直论干君王。
谗谀弄国贤者避，祸福相乘呼吸异。
悬知必有代庖责，被髮缨冠赴东市。
大明既争日月光，真与天地同久长。
嗟予之生后长者，却识前辈奚其详。
大臣罔上擅行戮，扬以浮言盖私曲。
诛姦发德示后世，右丞之文端可復。
中兴名门凡几门，圣朝报称非少恩。
纨兰袖出承命帖，犹幸及识公之孙。
春秋爱贤许之宥，十世已往未为厚。
况今公议方大明，叩天大叫君无后。
故人梦想规大贤，景仰高行思执鞭。
典刑方及见故物，倏尔长别良依然。
土田未足为君劝，官爵未足酬君愿。
行矣志意勿倦游，归而视之有家传。
浣溪沙
作者：刘金坛
朝代：宋

标致清高不染尘。星冠云氅此霞裙。门掩斜阳无一事，抚瑶琴。虚馆幽花偏惹恨，小窗闲月最消魂。此际最教还俗去。谢天尊。
上尚郎中
作者：刘鉴
朝代：宋

先生名姓重金台，一路春风手挽回。黄阁自应调鼎去，青原犹为算舟来。雪晴和风千家满，云放天光万里开。毕竟济川须用楫，鞯车行看虎符催。六合阴沉一样云，行人白昼亦黄昏。贪财吏似方山犬，逃命民如入峡猿。典到琴书犹小事，卖抛田产更销魂。先生明共霜台月，照彻茅檐几泪痕。衰年何用响铮铮，一错元来铸不成。为役谁怜烛之武，浮言枉累铁元城。铄金有口难从众，轑釜无羹枉怨兄。一点红炉属君手，放教跃冶要分明。
书灯·其一
作者：刘鉴
朝代：宋
体裁：七言律诗

一点兰膏数寸心，小窗伴我夜沈沈。煖分青燄藜烟细，喜动红光花意深。洞见苦心归典策，照残幽梦入寒衾。他时富贵不相弃，移上长檠伴醉吟。
和率斋王廉使三首
作者：刘鉴
朝代：宋

试手东风第一杯，士如侯栗与侯梅。润之春雨根方茂，悴以秋霜花肯开。昔有两生增鲁重，今闻四皓为刘来。圣朝礼乐须三代，接武行看上曲台。试手东风第一杯，南冠久挂市门梅。贤遣在野时曾闭，道大如天运复开。江左人传茂弘相，河汾士喜仲淹来。深衣增重逾貂暖，立到天花雨满台。试手东风第一杯，一番人物萃欧梅。曳裙昔惮王门峻，振铎今逢孔席开。送酒马军江上去，持书驿使陇头来。斯文未坠重增气，燕饭犹胜愧有台。
和率斋王廉使三首·其二
作者：刘鉴
朝代：宋
体裁：七言律诗

试手东风第一杯，南冠久挂市门梅。贤遣在野时曾闭，道大如天运复开。江左人传茂弘相，河汾士喜仲淹来。深衣增重逾貂暖，立到天花雨满台。
寄朱约山
作者：刘鉴
朝代：宋
体裁：七言律诗

岁晚江空烟水寒，枫林叶落楚天宽。苦无雁足书难寄，作尽鸢声吟未安。晋帖临成思入石，《离骚》读罢拟栽兰。老来绝被梅花恼，后会君应笑我孱。
挽罗榷院子远二章
作者：刘鉴
朝代：宋

万石家居最，清修却似贫。赋中前进士，诗里谪仙人。连疏西湖上，扁舟颖水滨。一从书乙亥，岁岁两眉颦。不谓悬弧旦，翻成属纩期。死同生一视，吊与贺相随。灵运先成佛，刘叉懒说诗。西风吹独树，谁谱凤鸣枝。
挽罗榷院子远二章·其一
作者：刘鉴
朝代：宋
体裁：五言律诗

万石家居最，清修却似贫。赋中前进士，诗里谪仙人。连疏西湖上，扁舟颍水滨。一从书乙亥，岁岁两眉颦。
挽罗榷院子远二章·其一
作者：刘鉴
朝代：宋

万石家居最，清修却似贫。赋中前进士，诗里谪仙人。连疏西湖上，扁舟颖水滨。一从书乙亥，岁岁两眉颦。
挽罗榷院子远二章·其二
作者：刘鉴
朝代：宋
体裁：五言律诗

不谓悬弧旦，翻成属纩期。死同生一视，吊与贺相随。灵运先成佛，刘叉懒说诗。西风吹独树，谁谱凤鸣枝。
梅四首
作者：刘鉴
朝代：宋

休说逋仙两句工，冰瓯涤笔别形容。清标骚客风前立，素面仙姝月下逢。山店霜寒香扑马，溪桥水浅影如龙。一□尽是寒凝结，金鼎无盐味更浓。破荒玉雪粲烟村，倚竹无言独断魂。三弄直须琴对越，一寒安用酒温存。家风巢许堪同社，心事夷齐可共论。应出缤纷几红紫，一枝开处自乾坤。除香除影赋梅花，方许诗中擅作家。怕俗似嫌羔作酒，高人颇称雪煎茶。参横屋角霜初下，人倚阑干月欲斜。夜冷玉肌愁入骨，金壶移入伴窗纱。天花夜半落溪傍，傍有狞然为取将。擎爪仰空呈洁白，掀髯倒地觅昏黄。修鳞月下霜同色，败甲风前雪有香。欲起补之图影看，生愁飞入水中藏。
梅四首·其二
作者：刘鉴
朝代：宋
体裁：七言律诗

破荒玉雪粲烟村，倚竹无言独断魂。三弄直须琴对越，一寒安用酒温存。家风巢许堪同社，心事夷齐可共论。应出缤纷几红紫，一枝开处自乾坤。
满江红
作者：刘鉴
朝代：宋
体裁：词

袅袅春幡，恰十日、又逢元夕。
人正在、景清堂上，金樽娱客。
蜡炬红摇花外竹，宝香情透梅边石。
听儿童、父老说青原，东风国。
平易政，人皆悦。
真实念，天知得。
想旌旗一路，又添春色。
满眼变成金色界，举头身近琼楼月。
问明年、何处著鳌山，蓬莱北。
满江红·上元呈徐静观
作者：刘鉴
朝代：宋
体裁：词

袅袅春幡，恰十日、又逢元夕。人正在、景清堂上，金樽娱客。蜡炬红摇花外竹，宝香清透梅边石。听儿童、父老说青原，东风国。平易政，人皆悦。真实念，天知得。想旌旗一路，又添春色。满眼变成金色界，举头身近琼楼月。问明年、何处著鳌山，蓬莱北。
满江红·袅袅春幡
作者：刘鉴
朝代：宋

袅袅春幡，恰十日、又逢元夕。
人正在、景清堂上，金樽娱客。
蜡炬红摇花外竹，宝香情透梅边石。
听儿童、父老说青原，东风国。
平易政，人皆悦。
真实念，天知得。
想旌旗一路，又添春色。
满眼变成金色界，举头身近琼楼月。
问明年、何处着鳌山，蓬莱北。
见提举蔡涧松
作者：刘鉴
朝代：宋
体裁：七言律诗

今人标致古心胸，吉士依归有涧松。白发半头身欲鹤，苍髯千丈气如龙。三年博士留韩愈，十载中郎老蔡邕。根脚青原培植久，蓬莱行上最高峰。
见率斋王廉使
作者：刘鉴
朝代：宋

渡孟升陑未岁馀，访箕问虺即求书。从来文武相经纬，正在朝廷妙卷舒。樽俎折冲贤甲胄，衣裳定伯胜兵车。先生学谱河汾嫡，礼乐须还贞观初。人物东南又一初，甲田气运恰相符。王通今日经重续，关朗当年筮不诬。千载河汾两夫子，一家洙泗几生徒。升堂房社俱先达，还许程元后至无。使星来照鹭边沙，王郎皇皇远有华。尽起绮园山个里，更招温石水之涯。汉唐礼乐成三代，南北车书又一家。鸣鹿歌诗将意厚，臣忠端出自宾嘉。平生怪怪复奇奇，一字何曾乐得饥。太白枉承金殿召，浩然空负玉堂知。田园仅了都人役，事业全抛进士诗。白发见公曾感慨，深衣重有道行时。
见率斋王廉使·其一
作者：刘鉴
朝代：宋
体裁：七言绝句

渡孟升陑未岁馀，访箕问虺即求书。从来文武相经纬，正在朝廷妙卷舒。
见率斋王廉使·其七
作者：刘鉴
朝代：宋
体裁：七言绝句

平生怪怪复奇奇，一字何曾乐得饥。太白枉承金殿召，浩然空负玉堂知。
见率斋王廉使·其二
作者：刘鉴
朝代：宋
体裁：七言绝句

樽俎折冲贤甲胄，衣裳定伯胜兵车。先生学谱河汾嫡，礼乐须还贞观初。
见率斋王廉使·其五
作者：刘鉴
朝代：宋
体裁：七言绝句

使星来照鹭边沙，王郎皇皇远有华。尽起绮园山个里，更招温石水之涯。
见率斋王廉使·其八
作者：刘鉴
朝代：宋
体裁：七言绝句

田园仅了都人役，事业全抛进士诗。白发见公曾感慨，深衣重有道行时。
谒萧大山
作者：刘鉴
朝代：宋
体裁：七言律诗

阿统遥知是乃宗，作诗工似选诗工。写成判语皆吟笔，翻得离骚再国风。共喜横渠传有弟，久誇坡老学如翁。世间师友多零落，今在庭闱诺唯中。
谒萧小山
作者：刘鉴
朝代：宋

一冬晴暖春相似，欲叩吟关未有诗。折得梅花装担了，起程还是雪飞时。一水凝寒棹不开，几人于此欲船回。思君却有扁舟兴，半夜直冲风雪来。
谒萧小山·其二
作者：刘鉴
朝代：宋
体裁：七言绝句

一水凝寒棹不开，几人于此欲船回。思君却有扁舟兴，半夜直冲风雪来。
贺周总管耐轩迁居回任
作者：刘鉴
朝代：宋

就第开藩自古难，旌门累世况团圞。肯邀父老为邻舍，更约交游说岁寒。千里春风棠蔽芾，一窗秋月竹平安。乡人乡饮推乡贵，祗作平时样子看。袖诗两度出山扉，到得城来与愿违。南浦绿波凝望久，东山零雨喜公归。疏梅斗雪增新洁，乔木参天长旧围。重对门墙帘定卷，春风贺厦燕栖依。
贺周总管耐轩迁居回任·其二
作者：刘鉴
朝代：宋
体裁：七言律诗

袖诗两度出山扉，到得城来与愿违。南浦绿波凝望久，东山零雨喜公归。疏梅斗雪增新洁，乔木参天长旧围。重对门墙帘定卷，春风贺厦燕栖依。
贺新郎
作者：刘鉴
朝代：宋
体裁：词

曾作莺迁贺。
道玉皇、久敕薇垣，分君星颗。
只待好年好时日，约束东风吹堕。
到今日、看来真个。
恰好丁年翁七十，五云间、太乙吹藜火。
青一点，杉溪左。
太翁阴隲天来大。
后隆山、层一层高，层层突过。
簪绂蝉联孙又子，眼里人家谁那。
算只有、臞翁恁麽。
孙陆机云翁卫武，便履声、毡复尚书坐。
拚几许，犀钱果。
贺新郎·曾作莺迁贺
作者：刘鉴
朝代：宋

曾作莺迁贺。
道玉皇、久敕薇垣，分君星颗。
只待好年好时日，约束东风吹堕。
到今日、看来真个。
恰好丁年翁七十，五云间、太乙吹藜火。
青一点，杉溪左。
太翁阴隲天来大。
后隆山、层一层高，层层突过。
簪绂蝉联孙又子，眼里人家谁那。
算只有、臞翁恁么。
孙陆机云翁卫武，便履声、毡复尚书坐。
拚几许，犀钱果。
贺新郎·贺臞翁倅生曾孙
作者：刘鉴
朝代：宋
体裁：词

曾作莺迁贺。道玉皇、久敕薇垣，分君星颗。只待好年好时日，约束东风吹堕。到今日、看来真个。恰好丁年翁七十，五云间、太乙吹藜火。青一点，杉溪左。太翁阴骘天来大。后隆山、层一层高，层层突过。簪绂蝉联孙又子，眼里人家谁那。算只有、臞翁恁么。孙陆机云翁卫武，便履声、毡复尚书坐。拚几许，犀钱果。
贺新郎（贺癯翁倅生曾孙）
作者：刘鉴
朝代：宋

曾作莺迁贺。道玉皇、久敕薇垣，分君星颗。只待好年好时日，约束东风吹堕。到今日、看来真个。恰好丁年翁七十，五云间〓太乙吹藜火。青一点，杉溪左。
太翁阴骘天来大。後隆山、层一层高，层层突过。簪绂蝉聊孙又子，眼里人家谁那。算只有、臞翁恁么。孙陆机云翁卫武，便履声、毡复尚书坐。拚几许，犀钱果。
题醉月亭
作者：刘鉴
朝代：宋
体裁：古风

采石江头李太白，狂不奈烦宫锦窄。赤壁矶下苏东坡，一叶泛泛凌风波。当时有月并有酒，和酒和月吞入口。酒肠得月冷于冰，化作瑰辞喧宇宙。两首赋，百篇诗，千秋万古称绝奇。两翁不作归来鹤，玉宇琼楼寒漠漠。若得长江变泼醅，少住人间亦差乐。望圆晦缺秋复春，古来明月今来人。我时举酒问明月，月亦团团应不得。铁如意，玉唾壶。我歌君和声呜呜，烂醉起舞嗔人扶。问影莫是李与苏，月中仙子知得无。
题静轩
作者：刘鉴
朝代：宋
体裁：七言律诗

径深寂寂锁苔茵，此地不生车马尘。梦断瑶台惟有竹，棋声花院似无人。蛛因门闭牢穿网，鹊悟枝乾自采薪。祇道乾坤大如许，不知天地又新春。
上尚郎中·其一
作者：刘鑑
朝代：宋
体裁：七言律诗

先生名姓重金台，一路春风手挽回。黄阁自应调鼎去，青原犹为算舟来。雪晴和风千家满，云放天光万里开。毕竟济川须用楫，鞯车行看虎符催。
上尚郎中·其三
作者：刘鑑
朝代：宋
体裁：七言律诗

衰年何用响铮铮，一错元来铸不成。为役谁怜烛之武，浮言枉累铁元城。铄金有口难从众，轑釜无羹枉怨兄。一点红炉属君手，放教跃冶要分明。
上尚郎中·其二
作者：刘鑑
朝代：宋
体裁：七言律诗

六合阴沉一样云，行人白昼亦黄昏。贪财吏似方山犬，逃命民如入峡猿。典到琴书犹小事，卖抛田产更销魂。先生明共霜台月，照彻茅檐几泪痕。
书灯·其一
作者：刘鑑
朝代：宋

一点兰膏数寸心，小窗伴我夜沈沈。
暖分青燄藜烟细，喜动红光花意深。
洞见苦心归典策，照残幽梦入寒衾。
他时富贵不相弃，移上长檠伴醉吟。
书灯·其二
作者：刘鑑
朝代：宋
体裁：七言绝句

玉楼夜费烛荧荧，祗得眼前歌舞明。照破三千年外事，书生元不用长檠。
和率斋王廉使三首·其一
作者：刘鑑
朝代：宋
体裁：七言律诗

试手东风第一杯，士如侯栗与侯梅。润之春雨根方茂，悴以秋霜花肯开。昔有两生增鲁重，今闻四皓为刘来。圣朝礼乐须三代，接武行看上曲台。
和率斋王廉使三首·其三
作者：刘鑑
朝代：宋
体裁：七言律诗

试手东风第一杯，一番人物萃欧梅。曳裙昔惮王门峻，振铎今逢孔席开。送酒马军江上去，持书驿使陇头来。斯文未坠重增气，燕饭犹胜愧有台。
和率斋王廉使三首·其二
作者：刘鑑
朝代：宋

试手东风第一杯，南冠久挂市门梅。
贤遣在野时曾闭，道大如天运復开。
江左人传茂弘相，河汾士喜仲淹来。
深衣增重逾貂暖，立到天花雨满台。
寄朱约山
作者：刘鑑
朝代：宋

岁晚江空烟水寒，枫林叶落楚天宽。
苦无雁足书难寄，作尽鸢声吟未安。
晋帖临成思入石，离骚读罢拟栽兰。
老来绝被梅花恼，后会君应笑我孱。
挽罗榷院子远二章·其一
作者：刘鑑
朝代：宋

万石家居最，清修却似贫。
赋中前进士，诗裏谪仙人。
连疏西湖上，扁舟颖水滨。
一从书乙亥，岁岁两眉颦。
挽罗榷院子远二章·其二
作者：刘鑑
朝代：宋

不谓悬弧旦，翻成属纩期。
死同生一视，弔与贺相随。
灵运先成佛，刘叉懒说诗。
西风吹独树，谁谱凤鸣枝。
月岩
作者：刘鑑
朝代：宋
体裁：七言绝句

世事从来满则亏，十分何似八分时。青山作计常千古，只露岩前月半规。
梅四首·其一
作者：刘鑑
朝代：宋
体裁：七言律诗

休说逋仙两句工，冰瓯涤笔别形容。清标骚客风前立，素面仙姝月下逢。山店霜寒香扑马，溪桥水浅影如龙。一□尽是寒凝结，金鼎无盐味更浓。
梅四首·其三
作者：刘鑑
朝代：宋
体裁：七言律诗

除香除影赋梅花，方许诗中擅作家。怕俗似嫌羔作酒，高人颇称雪煎茶。参横屋角霜初下，人倚阑干月欲斜。夜冷玉肌愁入骨，金壶移入伴窗纱。
梅四首·其二
作者：刘鑑
朝代：宋

破荒玉雪粲烟村，倚竹无言独断魂。
三弄直须琴对越，一寒安用酒温存。
家风巢许堪同社，心事夷齐可共论。
应出缤纷几红紫，一枝开处自干坤。
梅四首·其四
作者：刘鑑
朝代：宋
体裁：七言律诗

天花夜半落溪傍，傍有狞然为取将。擎爪仰空呈洁白，掀髯倒地觅昏黄。修鳞月下霜同色，败甲风前雪有香。欲起补之图影看，生愁飞入水中藏。
登黄鹤楼
作者：刘鑑
朝代：宋
体裁：古风

西风吹我登黄鹤，白云半在阑干角。题诗不见旧时人，惟见青山俯城郭。萋萋芳草鹦鹉洲，江水衮衮来无休。岁月俯仰成春秋，古人今人无限愁。
见提举蔡涧松
作者：刘鑑
朝代：宋

今人标致古心胸，吉士依归有涧松。
白髮半头身欲鹤，苍髯千丈气如龙。
三年博士留韩愈，十载中郎老蔡邕。
根脚青原培植久，蓬莱行上最高峯。
见率斋王廉使·其一
作者：刘鑑
朝代：宋

渡孟升陑未岁余，访箕问虺即求书。
从来文武相经纬，正在朝廷妙卷舒。
见率斋王廉使·其七
作者：刘鑑
朝代：宋

平生怪怪復奇奇，一字何曾乐得饥。
太白枉承金殿召，浩然空负玉堂知。
见率斋王廉使·其三
作者：刘鑑
朝代：宋
体裁：七言绝句

人物东南又一初，甲田气运恰相符。王通今日经重续，关朗当年筮不诬。
见率斋王廉使·其二
作者：刘鑑
朝代：宋

樽俎折衝贤甲胄，衣裳定伯胜兵车。
先生学谱河汾嫡，礼乐须还贞观初。
见率斋王廉使·其五
作者：刘鑑
朝代：宋

使星来照鹭边沙，王郎皇皇远有华。
尽起绮园山箇裏，更招温石水之涯。
见率斋王廉使·其八
作者：刘鑑
朝代：宋

田园仅了都人役，事业全抛进士诗。
白髮见公曾感慨，深衣重有道行时。
见率斋王廉使·其六
作者：刘鑑
朝代：宋
体裁：七言绝句

汉唐礼乐成三代，南北车书又一家。鸣鹿歌诗将意厚，臣忠端出自宾嘉。
见率斋王廉使·其四
作者：刘鑑
朝代：宋
体裁：七言绝句

千载河汾两夫子，一家洙泗几生徒。升堂房社俱先达，还许程元后至无。
谒萧大山
作者：刘鑑
朝代：宋

阿统遥知是乃宗，作诗工似选诗工。
写成判语皆吟笔，翻得离骚再国风。
共喜横渠传有弟，久夸坡老学如翁。
世间师友多零落，今在庭闱诺唯中。
谒萧小山·其一
作者：刘鑑
朝代：宋
体裁：七言绝句

一冬晴暖春相似，欲叩吟关未有诗。折得梅花装担了，起程还是雪飞时。
谒萧小山·其二
作者：刘鑑
朝代：宋

一水凝寒棹不开，几人于此欲船回。
思君却有扁舟兴，半夜直衝风雪来。
贺周总管耐轩迁居回任·其一
作者：刘鑑
朝代：宋
体裁：七言律诗

就第开藩自古难，旌门累世况团圞。肯邀父老为邻舍，更约交游说岁寒。千里春风棠蔽芾，一窗秋月竹平安。乡人乡饮推乡贵，祗作平时样子看。
贺周总管耐轩迁居回任·其二
作者：刘鑑
朝代：宋

袖诗两度出山扉，到得城来与愿违。
南浦绿波凝望久，东山零雨喜公归。
疎梅斗雪增新洁，乔木参天长旧围。
重对门墙帘定卷，春风贺厦燕栖依。
题醉月亭
作者：刘鑑
朝代：宋

采石江头李太白，狂不奈烦宫锦窄。
赤壁矶下苏东坡，一叶泛泛凌风波。
当时有月并有酒，和酒和月吞入口。
酒肠得月冷于冰，化作瑰辞喧宇宙。
两首赋，百篇诗，千秋万古称绝奇。
两翁不作归来鹤，玉宇琼楼寒漠漠。
若得长江变泼醅，少住人间亦差乐。
望圆晦缺秋復春，古来明月今来人。
我时举酒问明月，月亦团团应不得。
铁如意，玉唾壶。
我歌君和声呜呜，烂醉起舞嗔人扶。
问影莫是李与苏，月中仙子知得无。
题静轩
作者：刘鑑
朝代：宋

径深寂寂锁苔茵，此地不生车马尘。
梦断瑶台惟有竹，棋声花院似无人。
蛛因门闭牢穿网，鹊悟枝干自采薪。
祇道干坤大如许，不知天地又新春。
乌夜啼·石榴
作者：刘铉
朝代：宋
体裁：词

垂杨影里残红。甚匆匆。只有榴花、全不怨东风。暮雨急。晓霞湿。绿玲珑。比似茜裙初染、一般同。
乌夜啼·石榴
作者：刘铉
朝代：宋
体裁：词

垂杨影里残红。甚匆匆。只有榴花、全不怨东风。暮雨急。晓鸦湿。绿玲珑。比似茜裙初染、一般同。
少年游·戏友人与女客对棋
作者：刘铉
朝代：宋
体裁：词

石榴花下薄罗衣。睡起却寻棋。未省高低，被伊春笋，拈了白琉璃。钏脱钗斜浑不省，意重子声迟。对面痴心，只愁收局，肠断欲输时。
少年游·石榴花下薄罗衣
作者：刘铉
朝代：宋
体裁：词

石榴花下薄罗衣。睡起却寻棋。未省高低，被伊春笋，拈了白玻璃。钏脱钗斜浑不省，意重子声迟。对面痴心，只愁收局，肠断欲输时。
蝶恋花·送春
作者：刘铉
朝代：宋
体裁：词

人自怜春春未去。萱草石榴，也解留春住。只道送春无送处。山花落得红成路。高处莺啼低蝶舞。何况日长，燕子能言语。付与光阴相客主。晴云又卷西边雨。
蝶恋花·送春
作者：刘铉
朝代：宋

人自怜春春未去。萱草石榴，也解留春住。只道送春无送处。山花落得红成路。
高处莺啼低蝶舞。何况日长，燕子能言语。会与光阴相客主。晴云又卷西边雨。
宗教院
作者：刘铸
朝代：宋
体裁：五言绝句

雨过江山丽，春深笋蕨肥。扶藜苍藓破，移榻乱云飞。
午寝
作者：刘锜
朝代：宋

寓蹟唐兴寺，幽窗得昼眠。
西风萦破梦，落日乱残蝉。
岁月俄如此，功名岂偶然。
五湖秋欲好，谁在钓鱼船。
午寝
作者：刘锜
朝代：宋

寓迹唐兴寺，幽窗得昼眠。西风萦破梦，落日乱残蝉。岁月俄如此，功名岂偶然。五湖秋欲好，谁在钓鱼船。
用前韵呈德瞻
作者：刘锜
朝代：宋

门外蹄轮任迹疎，一廛深称水云居。
平生事业将何用，叹括空能读父书。
用前韵呈德瞻
作者：刘锜
朝代：宋

门外蹄轮任迹疏，一廛深称水云居。平生事业将何用，叹括空能读父书。
资福寺
作者：刘锜
朝代：宋
体裁：七言律诗

汛扫妖氛六合清，匣中宝剑气犹横。夜观星斗鬼神泣，昼会风云龙虎惊。重整山河归北地，两扶圣主到南京。山僧不识英雄汉，只管滔滔问姓名。
题昭陵
作者：刘锜
朝代：宋
体裁：七言绝句

□□□□岁农登，边将无功吏不能。四十二年那忍说，西风吹泪过昭陵。
题村舍呈德瞻友
作者：刘锜
朝代：宋

一径萦纡山更深，满川烟霭夕沉沉。从来不问荣华事，自有沙鸥信此心。二月阳和花正繁，软风轻扇笋斑斑。扬鞭江路心无事，问舍求田过浅山。清风叶叶映黄鹂，绿暗红稀半掩扉。我以忘言静思虑，子规犹道不如归。
题村舍呈德瞻友·其一
作者：刘锜
朝代：宋
体裁：七言绝句

一径萦纡山更深，满川烟霭夕沉沉。从来不问荣华事，自有沙鸥信此心。
题村舍呈德瞻友·其三
作者：刘锜
朝代：宋
体裁：七言绝句

清风叶叶映黄鹂，绿暗红稀半掩扉。我以忘言静思虑，子规犹道不如归。
题村舍呈德瞻友·其二
作者：刘锜
朝代：宋
体裁：七言绝句

二月阳和花正繁，软风轻扇笋斑斑。扬鞭江路心无事，问舍求田过浅山。
鹧鸪天·竹引牵牛花满街
作者：刘锜
朝代：宋
体裁：词

竹引牵牛花满街。疏篱茅舍月光筛。琉璃盏内茅柴酒，白玉盘中簇豆梅。休懊恼，且开怀。平生赢得笑颜开。三千里地无知己，十万军中挂印来。
月岩
作者：刘锡
朝代：宋

不比弋阳名浪传，叠空三日透山巅。岩分前后两弦缺，天到中央一月圆。屋拟蟾宫新学士，台存石磴旧游仙。玲珑望处人间近，影照奇峰千□连。
月岩
作者：刘锡
朝代：宋

不比弋阳名浪传，迭空三日透山巅。
岩分前后两弦缺，天到中央一月圆。
屋拟蟾宫新学士，台存石磴旧游仙。
玲珑望处人间近，影照奇峯千□连。
浯溪
作者：刘锡
朝代：宋
体裁：七言绝句

兴废由来只靠天，三郎往事亦堪怜。湘江直下浯溪上，翕霍于今五百年。
严子陵钓台
作者：刘镇
朝代：宋
体裁：七言绝句

汉业重恢百战閒，君王侧席叹才难。故人可是擎天手，肯放桐江把钓竿。
临江仙·荡紫飘红芳信断
作者：刘镇
朝代：宋
体裁：词

荡紫飘红芳信断，都无人问秾纤。吟鞭倚醉问凉蟾。香消金缕篆，尘压宝妆奁。梦峡朝云飞不到，一春离绪厌厌。却疑归燕碍重帘。心期花底误，眉恨柳边添。
临江仙（代闺怨）
作者：刘镇
朝代：宋

荡紫飘红芳信断，都无人间秾纤。吟鞭倚醉问凉蟾。香消金缕篆，压压宝妆奁。
梦峡朝云飞不到，一春离绪厌厌。却疑归燕碍重帘。心期花底误，眉恨柳边添。
书王十朋述怀诗后
作者：刘镇
朝代：宋
体裁：七言绝句

山北山南春雨足，漠漠柔桑秀如沃。侬家荆妇几时归，西畴独自驱黄犊。
八岁女善棋
作者：刘镇
朝代：宋
体裁：五言律诗

慧黠过男子，娇痴语未真。无心防敌手，有意恼诗人。得路逢师笑，输机怕父嗔。汝还知世事，一局一回新。
句
作者：刘镇
朝代：宋

始终无玷缺，出处最光明。
句
作者：刘镇
朝代：宋

须知失马事，莫废获麟书。
夜听双瀑联句
作者：刘镇
朝代：宋

萧然山阁间，此兴何悠哉。子晋不复见，月白空萧台。夜静双瀑喧，遥闻疑雨来。涧壑生清风，襟宇捐纤埃。飞鸣撼半空，暗想飘琼瑰。前观阻步屧，侧耳成徘徊。
夜听双瀑联句
作者：刘镇
朝代：宋

萧然山阁间，此兴何悠哉。
子晋不復见，月白空萧台。
夜静双瀑喧，遥闻疑雨来。
涧壑生清风，襟宇捐纤埃。
飞鸣撼半空，暗想飘琼瑰。
前观阻步屧，侧耳成徘徊。
天香·对梅花怀王侍御
作者：刘镇
朝代：宋
体裁：词

漠漠江皋，迢迢驿路，天教为春传信。万木丛边，百花头上，不管雪飞风紧。寻交访旧，惟翠竹、寒松相认。不意牵诗动兴，何心衬妆添晕。孤标最甘冷落，不许蝶亲蜂近。直自从来洁白，个中清韵。尽做重闻塞管，也何害、香销粉痕尽。待到和羹，才明底蕴。
天香·漠漠江皋
作者：刘镇
朝代：宋
体裁：词

漠漠江皋，迢迢驿路，天教为春传信。万木丛边，百花头上，不管雪飞风紧。寻交访旧，惟翠竹、寒松相认。不意牵丝动兴，何心衬妆添晕。孤标最甘冷落，不许蝶亲蜂近。直自从来洁白，个中清韵。尽做重闻塞管，也何害、香销粉痕尽。待到和羹，才明底蕴。
太姥山
作者：刘镇
朝代：宋

滚滚千山入马蹄，出游回首日平西。人从杜宇鸣时别，天向蒹葭静处低。白鸟得鱼閒钓艇，黄蜂抱蕊闹花枝。好将太姥山前路，付与孤猿自在啼。
太姥山
作者：刘镇
朝代：宋

滚滚千山入马蹄，出游回首日平西。
人从杜宇鸣时别，天向蒹葭静处低。
白鸟得鱼閒钓艇，黄蜂抱蘂闹花枝。
好将太姥山前路，付与孤猿自在啼。
山中早行
作者：刘镇
朝代：宋
体裁：五言绝句

严钟将报曙，游子已登途。野火时明灭，星残似有无。
庆春泽·丙子元夕
作者：刘镇
朝代：宋
体裁：词

灯火烘春，楼台浸月，良宵一刻千金。锦步承莲，彩云簇仗难寻，蓬壶影动星毬转，映两行、宝珥瑶簪。恣嬉游，玉漏声催，未歇芳心。笙歌十里誇张地，记年时行乐，憔悴而今。客里情怀，伴人闲笑闲吟。小桃未静刘郎老，把相思、细写瑶琴。怕归来，红紫欺风，三径成阴。
庆春泽（丙子元夕）
作者：刘镇
朝代：宋
体裁：词

灯火烘春，楼台浸月，良宵一刻千金。锦步承莲，彩云簇仗难寻，蓬壶影动星球转，映两行、宝珥瑶簪。恣嬉游，玉漏声催，未歇芳心。笙歌十里夸张地，记年时行乐，憔悴而今。客里情怀，伴人闲笑闲吟。小桃未静刘郎老，把相思、细写瑶琴。怕归来，红紫欺风，三径成阴。
念奴娇
作者：刘镇
朝代：宋
体裁：词

调冰弄雪，想花神清梦，徘徊南土。一夏天香收不起，付与蕊仙无语。秀入精神，凉生肌骨，销尽人间暑。稼轩愁绝，惜花还胜儿女。长记歌酒阑珊，开时向晚，笑浥金茎露。月浸阑干天似水，谁伴秋娘窗户。困殢云鬟，醉攲风帽，总是牵情处。返魂何在，玉川风味如许。
念奴娇·调冰弄雪
作者：刘镇
朝代：宋
体裁：词

调冰弄雪，想花神清梦，徘徊南土。一夏天香收不起，付与蕊仙无语。秀入精神，凉生肌骨，销尽人间暑。稼轩愁绝，惜花还胜儿女。长记歌酒阑珊，开时向晚，笑浥金茎露。月浸栏干天似水，谁伴秋娘窗户。困殢云鬟，醉敧风帽，总是牵情处。返魂何在，玉川风味如许。
感皇恩（寿赵路公八十）
作者：刘镇
朝代：宋
体裁：词

八十最风流，那谁不喜。况是精神可人意。太公当日，未必荣华如此。儿孙列两行，莱衣戏。好景良辰，满堂和气。唱个新词管教美。愿同彭祖，尚有八百来岁。十分才一分，那里暨。
春暮
作者：刘镇
朝代：宋

春至又春暮，閒心成古心。
花光随雨薄，草色共烟深。
粉蝶稀狂影，黄鹂送好音。
余芳留不得，还共夕阳沈。
木兰花慢
作者：刘镇
朝代：宋

看纤云双月，湛河汉，夜声收。正玉尘生风，银床坠露，凉叶飕飕。襟怀静吞八表，莫登山临水易惊秋。闲想多情宋玉，旧来空替人愁。
温柔。乡解老秋不。丝竹间秦讴。向橙橘香边，持螯把酒，聊伴清游。骚人自应念远，与黄花、评泊晋风流。明日莼鲈兴动，待寻江上归舟。
木兰花慢
作者：刘镇
朝代：宋

看纤云护月，湛河汉，夜声收。正玉麈生风，银床坠露，凉叶飕飕。襟怀静吞八表，莫登山临水易惊秋。闲想多情宋玉，旧来空替人愁。温柔。乡解老秋不。丝竹间秦讴。向橙橘香边，持螯把酒，聊伴清游。骚人自应念远，与黄花、评泊晋风流。明日莼鲈兴动，待寻江上归舟。
木兰花慢·看纤云护月
作者：刘镇
朝代：宋
体裁：词

看纤云护月，湛河汉，夜声收。
正玉尘生风，银床坠露，凉叶飕飕。
襟怀静吞八表，莫登山临水易惊秋。
闲想多情宋玉，旧来空替人愁。
温柔。
乡解老秋不。
丝竹间秦讴。
向橙橘香边，持螯把酒，聊伴清游。
骚人自应念远，与黄花、评泊晋风流。
明日莼鲈兴动，待寻江上归舟。
柳梢青 其一 七夕
作者：刘镇
朝代：宋
体裁：词

乾鹊收声，湿萤度影，庭院秋香。步月移阴，梳云约翠，人在回廊。醺醺宿酒残妆。待付与、温柔醉乡。却扇藏娇，牵衣索笑，今夜差凉。
柳梢青·七夕
作者：刘镇
朝代：宋

干鹊收声，湿萤度影，庭院深香。步月移阴，梳云约翠，人在回廊。
醺醺宿酒残妆。待付与、温柔醉乡。却扇藏娇，牵衣索笑，今夜差凉。
柳梢青·干鹊收声
作者：刘镇
朝代：宋

干鹊收声，湿萤度影，庭院秋香。
步月移阴，梳云约翠，人在回廊。
醺醺宿酒残妆。
待付与、温柔醉乡。
却扇藏娇，牵衣索笑，今夜差凉。
柳梢青·瞥眼光阴
作者：刘镇
朝代：宋
体裁：词

瞥眼光阴。章台旧路，杨柳春深。尚忆风流，殢人倚玉，替客挥金。高阳醉后分襟。想妒雨、嗔云到今。消息真时，笑啼难处，方表人心。
水龙吟 其一 丙子立春怀内
作者：刘镇
朝代：宋

三山腊雪才消，夜来谁转回寅斗。试灯帘幕，送寒幡胜，暗香携手。少日欢娱，旧游零落，异乡歌酒。到而今，生怕春来太早，空赢得、两眉皱。春到兰湖少住，肯殷勤、访梅寻柳。相思人远，带围宽减，粉痕消瘦。双燕无凭，尺书难表，甚时回首。想画栏、倚遍东风，闲负却、桃花咒。
水龙吟·三山腊雪才消
作者：刘镇
朝代：宋
体裁：词

三山腊雪才消，夜来谁转回寅斗。
试灯帘幕，送寒幡胜，暗香携手。
少日欢娱，旧游零落，异乡歌酒。
到而今，生怕春来大早，空赢得、两眉皱。
春到兰湖少住，肯殷勤、访梅寻柳。
相思人远，带围宽减，粉痕消瘦。
双燕无凭，尺书难表，甚时回首。
想画栏、倚遍东风，闲负却、桃花咒。
水龙吟·弄晴台馆收烟候
作者：刘镇
朝代：宋
体裁：词

弄晴台馆收烟候，时有燕泥香坠。宿酲未解，单衣初试，腾腾春思。前度桃花，去年人面，重门深闭。记彩鸾别后，青骢归去，长亭路、芳尘起。十二屏山遍倚。任苍苔、点红如缀。黄昏人静，暖香吹月，一帘花碎。芳意婆娑，绿阴风雨，画桥烟水。笑多情司马，留春无计，湿青衫泪。
水龙吟（丙子立春怀内）
作者：刘镇
朝代：宋

三山腊雪才消，夜来谁转回寅斗。试灯帘幕，送寒幡胜，暗香携手。少日欢娱，旧游零落，异乡歌酒。到而今，生怕春来太早，空赢得、两眉皱。
春到兰湖少住，肯殷勤、访梅寻柳。相思人远，带围宽减，粉痕消瘦。双燕无凭，尺书难表，甚时回首。想画栏，倚遍东风，闲负却、桃花咒。
水龙吟（丙戊清明和章质夫韵）
作者：刘镇
朝代：宋

弄晴台馆收烟候，时有燕泥香坠。宿酲未解，单衣初试，腾腾春思。前度桃花，去年人面，重门深闭。记彩鸾别后，青驄归去，长亭路、芳尘起。
十二屏山遍倚。任苍苔、点红如缀。黄昏人静，暖香吹月，一帘花碎。芳意婆娑，绿阴风雨，画桥烟水。笑多情司马，留春无计，湿青衫泪。
水龙吟（庚寅寄远）
作者：刘镇
朝代：宋
体裁：词

老来惯与春相识，长记伤春如故。去年今日，旧愁新恨，送将风絮。粉泪羞红，黛眉颦翠，推愁不去。任琐窗深闭，屏山半掩，还别有、愁来路。回首画桥烟水，念故人、匆匆何处。客情怀远，云迷北树，草连南浦。离合悲欢，去留迟速，问春无语。笑刘郎，不道无桃可种，苦留春住。
汉宫春·郑贺守席上怀旧
作者：刘镇
朝代：宋
体裁：词

日软风柔，望暖红连岛，晴绿平川。寻芳拾蕊，胜伴陌上鲜妍。玉骢归路，记青门、曾堕吟鞭。人去后，庭花弄影，一帘香月娟娟。追念旧游何在，叹佳期虚度，锦瑟华年。博山夜来烬冷，谁换沈烟。屏帏半掩，奈梦云、不到愁边。春易老，相思无据，闲情分付鱼笺。
汉宫春（郑贺守席上怀旧）
作者：刘镇
朝代：宋

日软风柔，望暖江连岛，晴绿平川。寻芳拾蕊，胜伴陌上鲜妍。玉骢归路，记青门、曾堕吟鞭。人去后，庭花弄影，一帘香月娟娟。
追念旧游何在，叹佳期虚度，锦瑟华年。博山夜来烬冷，谁换沉烟。屏帏半掩，奈梦云、不到愁边。春易老，相思无据，闲情分付鱼笺。
江神子·江城子·思君梦里说邯郸
作者：刘镇
朝代：宋
体裁：词

思君梦里说邯郸。未成欢。已炊残。断送春归，风雨霎时间。空有生前医国手，医不到，子孙寒。欲登诗境吊方干。倩谁看。北邙山。落落晨星，不见暮云还。莫在人间寻食客，寻见后，匹如闲。
江神子·江城子·送春曾到百花洲
作者：刘镇
朝代：宋
体裁：词

送春曾到百花洲。夕阳收。暮云留。想伴花神，骑鹤上扬州。回首湖山情味淡，重把酒，更登楼。相思南浦古津头。未拿舟。已惊鸥。柳外归鸦，点点是离愁。空倚阳关三叠曲，歌不尽，水东流。
沁园春 其一 和刘潜夫送孙花翁韵
作者：刘镇
朝代：宋

谁似花翁，长年湖海，蹇驴弊裘。想红尘醉帽，青楼歌扇，挥金谈笑，惜玉风流。吴下阿蒙，江南老贺，肯为良田二顷谋。人间世，算到头一梦，蝼蚁王侯。悠悠。吾道何求。况白首相逢说旧游。记疏风淡月，寒灯古寺，平章诗境，分付糟丘。聚散抟沙，炎凉转烛，归去来兮万事休。无何有，问从前那个，骑鹤扬州。
沁园春 其二 题西宗云山楼
作者：刘镇
朝代：宋
体裁：词

爽气西来，玉削群峰，千杉万松。望疏林清旷，晴烟紫翠，雪边回棹，柳外闻钟。夜月琼田，夕阳金界，倒影楼台表里空。桥阴曲，是旧来忠定，手种芙蓉。仙翁。心事谁同。付鱼鸟相忘一笑中。向月梅香底，招邀和靖，云山高处，问讯梁公。物象搜奇，风流怀古，消得文章万丈虹。沈吟久，想依依春树，人在江东。
沁园春·爽气西来
作者：刘镇
朝代：宋
体裁：词

爽气西来，玉削群峰，千杉万松。望疏林清旷，晴烟紫翠，雪边回棹，柳外闻钟。夜月琼田，夕阳金界，倒影楼台表里空。桥阴曲，是旧来忠定，手种芙蓉。仙翁。心事谁同。付鱼鸟相望一笑中。向月梅香底，招邀和靖，云山高处，问讯梁公。物象搜奇，风流怀古，消得文章万丈虹。沈吟久，想依依春树，人在江东。
沁园春·谁似花翁
作者：刘镇
朝代：宋
体裁：词

谁似花翁，长年湖海，蹇驴弊裘。想江尘醉帽，青楼歌扇，挥金谈笑，惜玉风流。吴下阿蒙，江南老贺，肯为良田二顷谋。人间世，算到头一梦，蝼蚁王侯。悠悠。吾道何求。况白首相逢说旧游。记疏风淡月，寒灯古寺，平章诗境，分付糟丘。聚散抟沙，炎凉转烛，归去来兮万事休。无何有，问从前那个，骑鹤扬州。
浣溪沙（丁亥饯元宵）
作者：刘镇
朝代：宋
体裁：词

帘幕收灯断续红。歌台人散彩云空。夜寒归路噤鱼龙。宿醉未消花市月，芳心已逐柳塘风。丁宁莺燕莫匆匆。
浮膺山
作者：刘镇
朝代：宋

马头过了又馿头，何处飞来海上洲。
绝顶试穷千里目，烟波深处是琉球。
浮膺山
作者：刘镇
朝代：宋

马头过了又驴头，何处飞来海上洲。绝顶试穷千里目，烟波深处是琉球。
清平乐·柳阴庭院
作者：刘镇
朝代：宋

柳阴庭院。
帘约风前燕。
着雨荷花红半敛。
消得盈盈绿扇。
竹光野色生寒。
玉纤雪藕冰盘。
长记酒醒人静，暗香吹月栏干。
清平乐·赵围避暑
作者：刘镇
朝代：宋
体裁：词

柳阴庭院。帘约风前燕。著雨荷花红半敛。消得盈盈绿扇。竹光野色生寒。玉纤雪藕冰盘。长记酒醒人静，暗香吹月栏干。
玉楼春·东山探梅
作者：刘镇
朝代：宋

冷冷水向桥东去。漠漠云归溪上住。疏风淡月有来时，流水行云无觅处。
佳人独立相思苦。薄袖欺寒脩竹暮。白头空负雪边春，着意问春春不语。
玉楼春·东山探梅
作者：刘镇
朝代：宋
体裁：词

泠泠水向桥东去。漠漠云归溪上住。疏风淡月有来时，流水行云无觅处。佳人独立相思苦。薄袖欺寒修竹暮。白头空负雪边春，著意问春春不语。
玉楼春·泠泠水向桥东去
作者：刘镇
朝代：宋
体裁：词

泠泠水向桥东去。漠漠云归溪上住。疏风淡月有来时，流水行云无觅处。
佳人独立相思苦。薄袖欺寒修竹暮。白头空负雪边春，着意问春春不语。
绛都春（清明）
作者：刘镇
朝代：宋
体裁：词

和风乍扇，又还是去年，清明重到。喜见燕子，巧说千般如人道。墙头陌上青梅小。是处有、闲花芳草。偶然思想，前欢醉赏，牡丹时候。当此三春媚景，好连宵恣乐，情怀歌酒。纵有珠珍，难买红颜长年少。从他乌兔茫茫走。更莫待、花残莺老。恁时欢笑，休把万金换了。
花心动·鸠雨催晴
作者：刘镇
朝代：宋
体裁：词

鸠雨催晴，遍园林、一番绿娇红媚。柳外金衣，花底香须，消得艳阳天气。障泥步锦寻芳路，称来往、纵横珠翠。笑携手，旗亭问酒，更酬春思。还记东山乐事。向歌雪香中，伴春沈醉。粉袖殢人，彩笔题诗，陶写老来风味。夜深银烛明如昼，待归去、看承花睡。梦云散，屏山半熏沈水。
蝶恋花（丁丑七夕）
作者：刘镇
朝代：宋
体裁：词

谁送凉蟾消夜暑。河汉迢迢，牛女何曾渡。乞得巧来无用处。世间枉费闲针缕。人在江南烟水路。头白鸳鸯，不道分飞苦。信远翻嗔乌鹊误。眉山暗锁巫阳雨。
行香子·赠柳儿行
作者：刘镇
朝代：宋
体裁：词

露叶烟条。天与多娇。算风流、张绪难消。恼人春思，政自无聊。赖敛愁眉，酣醉眼，减围腰。风絮招邀。蝶弄莺嘲。最关情、是短长桥。解骖分袂，催上兰桡。更绿波平，红日坠，碧云遥。
行香子·露叶烟条
作者：刘镇
朝代：宋
体裁：词

露叶烟条。天与多娇。算风流、张绪难消。恼人春思，政自无聊。赖敛愁眉，酣醉眼，减围腰。风絮相邀。蝶弄莺嘲。最关情、是短长桥。解骖分袂，催上兰桡。更绿波平，红日坠，碧云遥。
贺新郎
作者：刘镇
朝代：宋
体裁：词

翠葆摇新竹。正榴花、枝头叶底，斗红争绿。谁在纱窗停针线，闲理竹西旧曲。又还是、兰汤新浴。手弄合欢双綵索，笑偎人、福寿低相祝。金凤亸，艾花矗。龙舟噀水飞相逐。记当年、怀沙旧恨，至今遗俗。雨过平芜浮天阔，画艗凌波尽簇。沸十里、笙歌声续。好是蟾钩随归棹，任欢呼、船重成颓玉。犹未忍，罩银烛。
贺新郎·云淡天垂野
作者：刘镇
朝代：宋

云淡天垂野。
望晴郊、疏烟半卷，断虹低跨。
老树连阴藏远景，十里湖光照夜。
看不尽、真山图画。
春满轩窗无着处，更银蟾、冷浸鸳鸯瓦。
人共境，转幽雅。
文章太守归来也。
似当年、和靖风流，小孤山下。
问讯佩兰餐菊友，曾约梅兄入社。
待付与、竹臞陶写。
尘外闲寻行乐地，任傍人、歌舞喧台榭。
诗世界，有王谢。
贺新郎·翠葆摇新竹
作者：刘镇
朝代：宋
体裁：词

翠葆摇新竹。正榴花、枝头叶底，斗红争绿。谁在纱窗停针线，闲理竹西旧曲。又还是、兰汤新浴。手弄合欢双彩索，笑偎人、福寿低相祝。金凤亸，艾花矗。龙舟噀水飞相逐。记当年、怀沙旧恨，至今遗俗。雨过平芜浮天阔，画艗凌波尽簇。沸十里、笙歌声续。好是蟾钩随归棹，任欢呼、船重成颓玉。犹未忍，罩银烛。
贺新郎·题王守西湖书院
作者：刘镇
朝代：宋
体裁：词

云淡天垂野。望晴郊、疏烟半卷，断虹低跨。老树连阴藏远景，十里湖光照夜。看不尽、真山图画。春满轩窗无著处，更银蟾、冷浸鸳鸯瓦。人共境，转幽雅。文章太守归来也。似当年、和靖风流，小孤山下。问讯佩兰餐菊友，曾约梅兄入社。待付与、竹臞陶写。尘外闲寻行乐地，任傍人、歌舞喧台榭。诗世界，有王谢。
贺新郎·题王守西湖书院
作者：刘镇
朝代：宋
体裁：词

云淡天垂野。望晴郊、疏烟半捲，断虹低跨。老树连阴藏远景，十里湖光照夜。看不尽、真山图画。春满轩窗无著处，更银蟾、冷浸鸳鸯瓦。人共境，转幽雅。文章太守归来也。似当年、和靖风流，小孤山下。问讯佩兰餐菊友，曾约梅兄入社。待付与、竹臞陶写。尘外闲寻行乐地，任傍人、歌舞喧台榭。诗世界，有王谢。
赠隠者
作者：刘镇
朝代：宋
体裁：五言律诗

夫子生东野，经年不到城。爱吟无俗趣，贪画得閒名。荒径侵山影，虚堂出燕声。我惭为谪吏，泉石负幽情。
踏莎行（赠周节推宠姬）
作者：刘镇
朝代：宋
体裁：词

兰斛藏香，梅瓶浸玉。炉烟半袅屏山曲。谁烧银烛照黄昏，有人正倚萧萧竹。白雪歌翻，红牙板促。周郎自是难回目。禁寒不饮告推人，春风吹聚眉尖绿。
阮郎归·寒阴漠漠夜来霜
作者：刘镇
朝代：宋
体裁：词

寒阴漠漠夜来霜。阶庭风叶黄。归鸦数点带斜阳。谁家砧杵忙。灯弄幌，月侵廊。熏笼添宝香。小屏低枕怯更长。和云入醉乡。
阮郎归（丹桂）
作者：刘镇
朝代：宋
体裁：词

金茎浥露未成霜。西风只旧凉。蕊仙何事换霞妆。恼人秋思长。香世界，锦文章。花神不覆藏。小山骚客政清狂。同花入醉乡。
句
作者：刘镕
朝代：宋

环城五里皆奇石，疑是虚无海上山。
句
作者：刘镗
朝代：宋

孔曾有道官天下，韩柳无文世子孙。村桥日落市声散，山路月明人语归。月下有闻思望帝，山中无曲舞胎仙。版桥雨过秋苔滑，村碓寒吹暴稻香。尊前能是几时客，山下已成千古坟。柳条风慢天初暖，花影晴光地亦香。故人皆死谁为佛，老我犹生即是仙。草隥水流襜佩响，松梢月冷露珠圆。几番雨过山仍在，独望人间鹤未归。
句·其一
作者：刘镗
朝代：宋

孔曾有道官天下，韩柳无文世子孙。
句·其七
作者：刘镗
朝代：宋

故人皆死谁为佛，老我犹生即是仙。
句·其三
作者：刘镗
朝代：宋

月下有闻思望帝，山中无曲舞胎仙。
句·其九
作者：刘镗
朝代：宋

几番雨过山仍在，独望人间鹤未归。
句·其二
作者：刘镗
朝代：宋

村桥日落市声散，山路月明人语归。
句·其五
作者：刘镗
朝代：宋

尊前能是几时客，山下已成千古坟。
句·其八
作者：刘镗
朝代：宋

草隥水流襜佩响，松梢月冷露珠圆。
句·其六
作者：刘镗
朝代：宋

柳条风慢天初暖，花影晴光地亦香。
句·其四
作者：刘镗
朝代：宋

版桥雨过秋苔滑，村碓寒吹暴稻香。
咏陈后主
作者：刘镗
朝代：宋
体裁：七言绝句

晋王前殿贺平陈，从此江南雨露均。四百年间重混一，谁知江令是忠臣。
观傩
作者：刘镗
朝代：宋

寒云岑岑天四阴，画堂烛影红帘深。鼓声渊渊管声脆，鬼神变化供剧戏。金洼玉注始淙潺，眼前倏已非人间。夜叉蓬头铁骨朵，赭衣蓝面眼迸火。魆蜮罔象初偋伶，跪羊立豕相嚘嘤。红裳姹女掩蕉扇，绿绶髯翁握蒲剑。翻筋踢斗臂膊宽，张颐吐舌唇吻乾。摇头四顾百距跃，敛身千态万斝索。青衫舞蹈忽屏营，采云揭帐森麾旌。紫衣金章独据案，马䰎牛权两披判。能言祸福不由天，躬履率越分愚贤。蒺藜奋威小甶服，䰐縿扬声大髽哭。白面使者竹筱鎗，自誇搜捕无遗藏。牛冠钳卷试阅检，虎冒肩戟光睒闪。五方点队乱纷纭，何物老妪绷獶熏。终南进士破鞮绔，嗜酒不悟鬼看觑。奋髯瞠目起婆娑，众邪一正将那何。披发将毕飞一吷，风捲云收鼓箫歇。夜阑四坐惨不怡，主人送客客尽悲。归来桃茢坐深蕳，翠鸮黄狐犹在眼。自歌楚些大小招，坐久魂魄游逍遥。会稽山中禹非死，铸鼎息壤乃若此。又闻鬼奸多冯人，人奸冯鬼奸入神。明日冠裳好妆束，白昼通都人面目。
观傩
作者：刘镗
朝代：宋

寒云岑岑天四阴，画堂烛影红帘深。
鼓声渊渊管声脆，鬼神变化供剧戏。
金漥玉注始淙潺，眼前倏已非人间。
夜叉蓬头铁骨朵，赭衣蓝面眼迸火。
魆蜮罔象初偋伶，跪羊立豕相嚘嘤。
红裳姹女掩蕉扇，绿绶髯翁握蒲剑。
翻筋踢斗臂膊宽，张颐吐舌唇吻干。
摇头四顾百距跃，敛身千态万斝索。
青衫舞蹈忽屏营，采云揭帐森麾旌。
紫衣金章独据案，马䰎牛权两披判。
能言祸福不由天，躬履率越分愚贤。
蒺藜奋威小甶服，䰐縿扬声大髽哭。
白面使者竹筱鎗，自夸搜捕无遗藏。
牛冠箝卷试阅检，虎冒肩戟光睒闪。
五方点队乱纷纭，何物老妪绷獶熏。
终南进士破鞮绔，嗜酒不悟鬼看觑。
奋髯瞠目起婆娑，众邪一正将那何。
披髮将毕飞一吷，风捲云收鼓箫歇。
夜阑四坐惨不怡，主人送客客尽悲。
归来桃茢坐深蕳，翠鸮黄狐犹在眼。
自歌楚些大小招，坐久魂魄游逍遥。
会稽山中禹非死，铸鼎息壤乃若此。
又闻鬼姦多冯人，人姦冯鬼姦入神。
明日冠裳好妆束，白昼通都人面目。
楚塞楼
作者：刘长源
朝代：宋
体裁：七言绝句

出峡朝天第一州，使君重敞最高楼。蜀江雪浪初平处，楚国金城欲尽头。
寿胡运使
作者：刘阆风
朝代：宋

青原连峰郁嵯峨，中产瑞石如金螺。清淑之气孕秀多，蜿蟺旁礴无偏颇。间世人杰文星罗，六一鸣道继雄轲。忠简名节森聱牙，乃孙所学能传家。天孙为织云锦窠，五凤装楼龙作梭。吐词摛藻正而葩，纬国经邦真土苴。暂屈计台烦抚摩，飞刍挽粟汉萧何。专城治郡政不苛，分医散药起札瘥。幻出东湖十里荷，百花蔽亏万柳遮。民不知劳在咄嗟，涂歌里咏自吟哦，坐致金穰玉烛和。登城万宝丰百嘉，黍稷稻粱菽禾麻。维时秋律灰吹葭，玉宇凉生雨乍过。银河夜静风无波，祥烟瑞霭纷交加。只说牛女此会佳，谁知神仙降云车。中驱下扶走乘戈，玉妃拥卫不撝呵。童女十二颜如花，乘鸾吹箫静无哗。弹璈戛玉献琵琶，琴奏双成瑟女娲。仙掌金茎吸露华，西凉蒲萄胜流霞。桃实如蟠枣如瓜，祝公千百算增遐。公持玉节镇龙沙，我领辕门吉水涯。一水东西骋望赊，安得共泛张骞槎。秋风阊阖鸣玉珂，公归调鼎我盐醝，持衡不致斤两差。诗寄柏梁愧猗那，因词见意倘可歌。
寿胡运使
作者：刘阆风
朝代：宋

青原连峰鬰嵯峨，中产瑞石如金螺。
清淑之气孕秀多，蜿蟺旁礴无偏颇。
间世人杰文星罗，六一鸣道继雄轲。
忠简名节森聱牙，乃孙所学能传家。
天孙为织云锦窠，五凤装楼龙作梭。
吐词摛藻正而葩，纬国经邦真土苴。
暂屈计台烦抚摩，飞刍輓粟汉萧何。
专城治郡政不苛，分医散药起札瘥。
幻出东湖十里荷，百花蔽亏万柳遮。
民不知劳在咄嗟，涂歌里咏自吟哦，坐致金穰玉烛和。
登城万宝丰百嘉，黍稷稻粱菽禾麻。
维时秋律灰吹葭，玉宇凉生雨乍过。
银河夜静风无波，祥烟瑞霭纷交加。
只说牛女此会佳，谁知神仙降云车。
中驱下扶走乘戈，玉妃拥卫不撝呵。
童女十二颜如花，乘鸾吹箫静无譁。
弹璈戛玉献琵琶，琴奏双成瑟女娲。
仙掌金茎吸露华，西凉蒲萄胜流霞。
桃实如蟠枣如瓜，祝公千百算增遐。
公持玉节镇龙沙，我领辕门吉水涯。
一水东西骋望赊，安得共泛张骞槎。
秋风阊阖鸣玉珂，公归调鼎我盐醝，持衡不致斤两差。
诗寄柏梁愧猗那，因词见意倘可歌。
代意
作者：刘隲
朝代：宋

路隔仙源不可寻，紫墙霜戟夜沉沉。
缄情谩託传书雁，换笑空余取酒金。
翡翠巢成珠树密，骊龙睡起玉渊深。
新知自乐生离苦，年少情多岂易禁。
旧将
作者：刘隲
朝代：宋

彊弩当年讨不庭，功成身退炳丹青。
囊沙泽畔知兵法，聚米山前识阵形。
骥老未甘秋伏枥，剑閒犹觉夜衝星。
分茅锡土传家牒，钟鼎还须为勒铭。
槿花
作者：刘隲
朝代：宋

虢国妆初罢，高堂梦始迴。
霓裳犹未解，绣被已成堆。
赤帝宫帘卷，华阳洞户开。
神僊有良会，清唱在瑶台。
次韵虞舜庙怀古
作者：刘隲
朝代：宋

诗人如不颂，谁识太平心。
石老碑文古，庭荒蚁穴深。
白云生绝壑，斑竹锁疏林。
行客自南北，青山共古今。
登临寻胜蹟，望望日西沉。
题义门胡氏华林书院
作者：刘隲
朝代：宋

徐孺亭边水石连，高名频见野僧传。
箧中书满思安世，楼上诗成忆仲宣。
已说烂柯忘意远，定知焦尾用心专。
寒溪乘兴云迎棹，秋夜娱宾月照筵。
曲槛静宜开木笔，短墙幽称聚苔钱。
廷评官小无余俸，致仕身闲得尽眠。
梅少也须饶越岳，竹多宁肯让湘川。
樽前白玉杯常在，腰底黄金带未悬。
清露暖空滋菊圃，紫云垂荫养芝田。
仍闻旌表门闾后，朝士褒称过百篇。
馆中新蝉
作者：刘隲
朝代：宋

摇落何须宋玉悲，齐亭遗恨莫霑衣。
池中菡萏香全减，井上梧桐叶乍飞。
风促筝声随断续，日移砖影自光辉。
宜秋门外饶芳树，结驷那堪送客归。
客邸
作者：刘雪崖
朝代：宋
体裁：五言律诗

蟠蟀吟空壁，秋深夜渐长。月华清似水，露气重于霜。醉后梦难记，兴来诗欲狂。西风何处笛，唤起客思乡。
村居即事
作者：刘雪崖
朝代：宋

数声鸡犬自相闻，借得茅庐住水濆。梅欲黄时常是雨，稻才青处便如云。忧时每叹朝廷远，学稼方知畎亩勤。若使徵书到岩谷，北山又恐动移文。
村居即事
作者：刘雪崖
朝代：宋

数声鸡犬自相闻，借得茅庐住水濆。
梅欲黄时常是雨，稻纔青处便如云。
忧时每叹朝廷远，学稼方知畎亩勤。
若使征书到岩谷，北山又恐动移文。
句
作者：刘雪巢
朝代：宋

不知何处有唐诗。
题梅仙坛
作者：刘霆午
朝代：宋

吏隐清风几百年，长松脩竹满坛前。汉皇若听三书谏，未必先生便肯仙。
题梅仙坛
作者：刘霆午
朝代：宋

吏隠清风几百年，长松修竹满坛前。
汉皇若听三书谏，未必先生便肯仙。
题梅坛
作者：刘霆午
朝代：宋

火德中微否未倾，朝阳一疏凤先鸣。如公忠论能旋听，彼莽奸谋未可成。万古仙名香宇宙，几人遗臭腐公卿。至今风吼松声怒，似为先生诉不平。
题梅坛
作者：刘霆午
朝代：宋

火德中微否未倾，朝阳一疏凤先鸣。
如公忠论能旋听，彼莽姦谋未可成。
万古仙名香宇宙，几人遗臭腐公卿。
至今风吼松声怒，似为先生诉不平。
使闽过延平
作者：刘震孙
朝代：宋
体裁：七言绝句

川媚山辉宝气钟，尊尧而后几儒宗。往来但指龙津说，不道人中自有龙。
贺新郎·怕绿野堂边
作者：刘震孙
朝代：宋
体裁：词

怕绿野堂边，刘郎去后，谁伴老裴度。
贺新郎·怕绿野堂边
作者：刘震孙
朝代：宋

怕绿野堂边，刘郎去後，谁伴老裴度。
郡圃桃符
作者：刘震孙
朝代：宋
体裁：联

坡仙旧有棠阴在；蜀客新从花底来。
题汪水云诗卷
作者：刘震祖
朝代：宋

高深妙语坐鬅鬙，花落茶烟夜雨灯。俗眼不知鹏化鴳，书痴何害墨成蝇。云泥梦觉空陈迹，桑海吟残嗅葛藤。剑吼洞庭朱顶急，归来城郭问云仍。
题汪水云诗卷
作者：刘震祖
朝代：宋

高深妙语坐鬅鬙，花落茶烟夜雨灯。
俗眼不知鹏化鷃，书痴何害墨成蝇。
云泥梦觉空陈迹，桑海吟残嗅葛藤。
剑吼洞庭朱顶急，归来城郭问云仍。
留题开善精舍
作者：刘韐
朝代：宋
体裁：五言律诗

琴书收拾去，回首谢禅关。紫绍搜裼切，青云咫尺间。子牟趋魏阙，文靖起东山。共约重游日，春风昼锦还。
紫云岩
作者：刘韐
朝代：宋

万叠青山入画图，最高高处著浮屠。薄云弄日明还暗，小雨飞空有却无。山鸟避人疑俗驾，道人好客点云腴。我来一笑忘尘虑，倒载归欤日欲晡。
紫云岩
作者：刘韐
朝代：宋

万迭青山入画图，最高高处着浮屠。
薄云弄日明还暗，小雨飞空有却无。
山鸟避人疑俗驾，道人好客点云腴。
我来一笑忘尘虑，倒载归欤日欲晡。
场南寺
作者：刘韫
朝代：宋

晓起阴霾喜绝收，急快扶酒为春留。落花千点野亭寂，啼鸟一声春寺幽。施食台高禽易啄，长明灯暗鼠潜偷。山僧摘茗吹茶灶，留客殷勤学道州。
场南寺
作者：刘韫
朝代：宋

晓起阴霾喜绝收，急快扶酒为春留。
落花千点野亭寂，啼鸟一声春寺幽。
施食台高禽易啄，长明灯暗鼠潜偷。
山僧摘茗吹茶竈，留客殷勤学道州。
游永丰寺
作者：刘韫
朝代：宋

古寺峥嵘隐翠微，茂林修竹正依依。买山也作他年计，何必傍人□是非。
游永丰寺
作者：刘韫
朝代：宋

古寺峥嵘隠翠微，茂林修竹正依依。
买山也作他年计，何必傍人□是非。
金精
作者：刘韫
朝代：宋
体裁：七言律诗

空山何代落星躔，今作阳灵小洞天。试觅丹梯攀绝壁，遥寻绛阙在层巅。霜戈杂沓兵初合，霞佩飘摇女已仙。灵迹羽人同指点，身轻我欲便凌烟。
满庭芳
作者：刘颉
朝代：宋

莺老梅黄，水寒烟淡，断香谁与添温。宝缸初上，花影伴芳尊。细细轻帘半卷，凭阑对、山色黄昏。人千里，小楼幽草，何处梦王孙。十年，羁旅兴，舟前水驿，马上烟村。记小亭香墨，题恨犹存。几夜江湖旧梦，空凄怨、多少销魂。归鸦被，角声惊起，微雨暗重门。
满庭芳·莺老梅黄
作者：刘颉
朝代：宋
体裁：词

莺老梅黄，水寒烟淡，断香谁与添温。
宝缸初上，花影伴芳尊。
细细轻帘半卷，凭阑对、山色黄昏。
人千里，小楼幽草，何处梦王孙。
十年，羁旅兴，舟前水峄，马上烟村。
记小亭香墨，题恨犹存。
几夜江湖旧梦，空凄怨、多少销魂。
归鸦被，角声惊起，微雨暗重门。
西湖再开呈张经略
作者：刘颖
朝代：宋

持节南来耸百城，就分帅阃握边兵。
尽令殊俗窥风采，更许佳山托姓名。
岘首要须刊伟蹟，习池底事着狂生。
风流人物今宗主，物物俱蒙不朽荣。
西湖再开呈张经略
作者：刘颖
朝代：宋

持节南来耸百城，就分帅阃握边兵。尽令殊俗窥风采，更许佳山托姓名。岘首要须刊伟迹，习池底事著狂生。风流人物今宗主，物物俱蒙不朽荣。
代意
作者：刘骘
朝代：宋

路隔仙源不可寻，紫墙霜戟夜沉沉。缄情谩托传书雁，换笑空馀取酒金。翡翠巢成珠树密，骊龙睡起玉渊深。新知自乐生离苦，年少情多岂易禁。
旧将
作者：刘骘
朝代：宋

彊弩当年讨不庭，功成身退炳丹青。囊沙泽畔知兵法，聚米山前识阵形。骥老未甘秋伏枥，剑閒犹觉夜冲星。分茅锡土传家牒，钟鼎还须为勒铭。
槿花
作者：刘骘
朝代：宋

虢国妆初罢，高堂梦始回。霓裳犹未解，绣被已成堆。赤帝宫帘卷，华阳洞户开。神仙有良会，清唱在瑶台。
次韵虞舜庙怀古
作者：刘骘
朝代：宋

诗人如不颂，谁识太平心。石老碑文古，庭荒蚁穴深。白云生绝壑，斑竹锁疏林。行客自南北，青山共古今。登临寻胜迹，望望日西沉。
汉武
作者：刘骘
朝代：宋
体裁：七言律诗

高挹方诸荐水仓，醮坛时见烛神光。日边甲帐虽虚设，汾上楼船不可忘。盘槩碧霄甘露白，鼎迁幽壤瑞云黄。东巡岱岳探金策，倒指宁闻寿数长。
送新知永州陈秘丞瞻赴任
作者：刘骘
朝代：宋
体裁：七言律诗

秋风清紧雁初飞，半醉摇鞭出帝畿。名郡又分红旆去，故乡重见锦衣归。剖符虽暂宣皇泽，视草终须直紫微。从此南轩多倚望，好诗芳信莫教稀。
题义门胡氏华林书院
作者：刘骘
朝代：宋

徐孺亭边水石连，高名频见野僧传。箧中书满思安世，楼上诗成忆仲宣。已说烂柯忘意远，定知焦尾用心专。寒溪乘兴云迎棹，秋夜娱宾月照筵。曲槛静宜开木笔，短墙幽称聚苔钱。廷评官小无馀俸，致仕身闲得尽眠。梅少也须饶越岳，竹多宁肯让湘川。樽前白玉杯常在，腰底黄金带未悬。清露暖空滋菊圃，紫云垂荫养芝田。仍闻旌表门闾后，朝士褒称过百篇。
馆中新蝉
作者：刘骘
朝代：宋

摇落何须宋玉悲，齐亭遗恨莫沾衣。池中菡萏香全减，井上梧桐叶乍飞。风促筝声随断续，日移砖影自光辉。宜秋门外饶芳树，结驷那堪送客归。
赠李营丘
作者：刘鳌
朝代：宋

六幅冰绡挂翠庭，危峰叠嶂斗峥嵘。却因一夜芭蕉雨，疑是岩前瀑布声。
赠李营丘
作者：刘鳌
朝代：宋

六幅冰绡挂翠庭，危峰迭嶂斗峥嵘。
却因一夜芭蕉雨，疑是岩前瀑布声。
一舸
作者：刘黻
朝代：宋

一舸泛漭沆，风涛正掀舞。驾空赫鱼龙，沈浮未知所。同舟一性命，俱父父母母。倚门望儿归，天亦谅辛苦。胡为托笑言，射影学溪弩。
一舸
作者：刘黻
朝代：宋

一舸泛漭沆，风涛正掀舞。
驾空赫鱼龙，沈浮未知所。
同舟一性命，俱父父母母。
倚门望儿归，天亦谅辛苦。
胡为託笑言，射影学溪弩。
三十一岁吟
作者：刘黻
朝代：宋

三十一年鸿荡癯，只影流落长江湄。耐寒忍苦还力饥，寤寐千古圣贤书。有时理到意独会，有时欲动心如痴。有时目睫交宇宙，有时咫尺生藩篱。有时开口邈豪杰，有时瞑目惭婴儿。坚凝力量在深省，但守潇潇风雨鸡。
三十一岁吟
作者：刘黻
朝代：宋

三十一年鸿荡癯，隻影流落长江湄。
耐寒忍苦还力饥，寤寐千古圣贤书。
有时理到意独会，有时慾动心如痴。
有时目睫交宇宙，有时咫尺生藩篱。
有时开口邈豪杰，有时瞑目惭婴儿。
坚凝力量在深省，但守潇潇风雨鸡。
与李叔夔钱子云同游兴教寺约齐都巡
作者：刘黻
朝代：宋

古寺坏壁存菩提，又有达磨苍龙如。我来问讯若旧知，宇宙中间真蘧庐。朋侪邂逅谁亲疏，秋风相对一笑醵。杯行草草复徐徐，山僧野朴谈古初。谓元城老当此居，浩叹不足歌继之。满庭灿灿木芙蕖，疑是莱柏邓栟榈。人多病俗不可医，天欲废道还从渠。儒生腹大能几围，但教盛酒勿盛书。
与李叔夔钱子云同游兴教寺约齐都巡
作者：刘黻
朝代：宋

古寺坏壁存菩提，又有达磨苍龙如。
我来问讯若旧知，宇宙中间真蘧庐。
朋侪邂逅谁亲疏，秋风相对一笑醵。
杯行草草復徐徐，山僧野朴谈古初。
谓元城老当此居，浩叹不足歌继之。
满庭灿灿木芙蕖，疑是莱柏邓栟榈。
人多病俗不可医，天欲废道还从渠。
儒生腹大能几围，但教盛酒勿盛书。
丙辰吟
作者：刘黻
朝代：宋

熙宁岁丙辰，海内厄安石。庆元岁丙辰，伪学禁如织。宝祐复丙辰，衣冠堕荆棘。龙蛇数云恶，郑玄炳先识。诸生不齰舌，投荒诚予职。鸺鹠号屋头，鼯鼠搅床侧。云集肤已粟，日出汗欲赤。瘴疠半南州，可轩靠神力。所寓乃略同，苍苔共岑寂。丙辰自丙辰，焚香且读易。
丙辰吟
作者：刘黻
朝代：宋

熙宁岁丙辰，海内厄安石。
庆元岁丙辰，僞学禁如织。
宝佑復丙辰，衣冠堕荆棘。
龙蛇数云恶，郑玄炳先识。
诸生不齚舌，投荒诚予职。
鸺鹠号屋头，鼯鼠搅床侧。
云集肤已粟，日出汗欲赤。
瘴疠半南州，可轩靠神力。
所寓乃略同，苍苔共岑寂。
丙辰自丙辰，焚香且读易。
东坡竹石
作者：刘黻
朝代：宋

坡翁北归留戏笔，数竹离奇生磈石。
世如有凤必先知，碌碌凡禽谁得识。
风不声兮月不影，山僧笑我移枯瘠。
岭耻每苦烟瘴深，烟瘴何曾祸忠直。
天使无垢来此邦，要与坡翁发真迹。
大书特书等傲岸，方寸一虚隘八极。
何年移植蓬莱宫，清风逼人寒半壁。
枝可磨，叶可摘，
石上根，祗如昔。
东坡竹石
作者：刘黻
朝代：宋
体裁：古风

坡翁北归留戏笔，数竹离奇生磈石。世如有凤必先知，碌碌凡禽谁得识。风不声兮月不影，山僧笑我移枯瘠。岭阯每苦烟瘴深，烟瘴何曾祸忠直。天使无垢来此邦，要与坡翁发真迹。大书特书等傲岸，方寸一虚隘八极。何年移植蓬莱宫，清风逼人寒半壁。枝可磨，叶可摘，石上根，祗如昔。
东皋
作者：刘黻
朝代：宋
体裁：五言律诗

天然岩壑怪，官况此中閒。台阁人烟上，阑干树影间。引泉归月沼，分菊上秋山。咫尺神仙洞，听笙忘却还。
中兴更化诗
作者：刘黻
朝代：宋

东南天一隅，谁起铜驼思。雁荡山之臞，匕饭悲黍离。矫首中兴期，儒风昌四维。阴霾苦凝冱，光景几逶迟。鸱鸮腾恶音，蛇虺纷剥脂。忠愤发夜气，历历排奸辞。黎明叫阊阖，骨鲠苍旻知。阳嘘一脉春，万宇同掀眉。睿智觉今是，庙断消前非。畴昔两揆贤，烛照朋邪欺。化弦易新调，活著扶危机。孽蜮遁妖迹，鸣凤览德辉。聋聩一苏醒，皇运兴炎基。耿耿忠孝图，炳炳恢复规。有志竟成事，失机将奚为。布帛可禦寒，谷粟能疗饥。盘错见利器，疾病知良医。今日坠悠邈，千古羞涂碑。
中兴更化诗
作者：刘黻
朝代：宋

东南天一隅，谁起铜驼思。
雁荡山之臞，匕饭悲黍离。
矫首中兴期，儒风昌四维。
阴霾苦凝冱，光景几逶迟。
鸱鸮腾恶音，蛇虺纷剥脂。
忠愤发夜气，历历排姦辞。
黎明叫阊阖，骨鲠苍旻知。
阳嘘一脉春，万宇同掀眉。
睿智觉今是，庙断消前非。
畴昔两揆贤，烛照朋邪欺。
化絃易新调，活着扶危机。
孽蜮遁妖迹，鸣凤览德辉。
聋聩一苏醒，皇运兴炎基。
耿耿忠孝图，炳炳恢復规。
有志竟成事，失机将奚为。
布帛可御寒，谷粟能疗饥。
盘错见利器，疾病知良医。
今日坠悠邈，千古羞涂碑。
二月十五日游兴教寺
作者：刘黻
朝代：宋
体裁：五言律诗

一僧癯似竹，结坐对观音。但见夕阳过，不知春事深。茗芳留野客，树老集巢禽。卓锡泉千古，泠然照此心。
五穷吟
作者：刘黻
朝代：宋
体裁：七言绝句

智学文交与命穷，瘴江风雨值衰翁。昌黎送别劳三揖，何似檀栾一笑中。
京邸思家
作者：刘黻
朝代：宋

小楼终日户全扃，诗卷閒消客子檠。
城裏不曾闻杜宇，尚疑三月未清明。
京邸思家
作者：刘黻
朝代：宋

小楼终日户全扃，诗卷閒消客子檠。城里不曾闻杜宇，尚疑三月未清明。
仁静山房为孙君赋
作者：刘黻
朝代：宋
体裁：五言律诗

一庐含万象，古意在听琴。虽有种瓜事，却无锄草金。山幽驯野鹿，树老带巢禽。自得延生法，从渠事养心。
代寿徐意一参政
作者：刘黻
朝代：宋

东南仁气氲堪舆，武夷相望钟真儒。考亭西山接伊洛，户庭坦荡除榛芜。意一先生续正传，刚以直养轲其徒。端平御史凛风节，历历抗疏诛奸谀。爱君忧国根性天，实与名称名非沽。艺祖所谓社稷臣，四海欢呼登政途。津梁善类植泰道，柱石明堂开远模。丹心炳炳照白发，力扶国是消民瘉。共期圣祉登嵩华，长使廊庙闻都俞。黎元翘首望太平，愿斡圣化还唐虞。
代寿徐意一参政
作者：刘黻
朝代：宋

东南仁气氲堪舆，武夷相望钟真儒。
考亭西山接伊洛，户庭坦荡除榛芜。
意一先生续正传，刚以直养轲其徒。
端平御史凛风节，历历抗疏诛姦谀。
爱君忧国根性天，实与名称名非沽。
艺祖所谓社稷臣，四海欢呼登政途。
津梁善类植泰道，柱石明堂开远模。
丹心炳炳照白髮，力扶国是消民愈。
共期圣祉登嵩华，长使廊庙闻都俞。
黎元翘首望太平，愿斡圣化还唐虞。
偕剡中诸友游明心寺
作者：刘黻
朝代：宋

一春风雨掩柴扉，今日相羊竟晚晖。
山远从谁寻古蹟，水高何处认渔矶。
衣冠揖逊禽鱼悦，觞咏流行草树馡。
共出戴公亭下路，邑人疑是舞雩归。
偕剡中诸友游明心寺
作者：刘黻
朝代：宋

一春风雨掩柴扉，今日相羊竟晚晖。山远从谁寻古迹，水高何处认渔矶。衣冠揖逊禽鱼悦，觞咏流行草树馡。共出戴公亭下路，邑人疑是舞雩归。
偶书
作者：刘黻
朝代：宋

暮云漠漠数行鸦，心事凄凉正忆家。不向孤山留谏草，那能庾岭见梅花。峒丁嗜斗牙成血，楚俗趋蛮发半髽。明日绝粮难早计，好？流水嚼胡麻。
偶书
作者：刘黻
朝代：宋
体裁：七言律诗

暮云漠漠数行鸦，心事凄凉正忆家。不向孤山留谏草，那能庾岭见梅花。峒丁嗜斗牙成血，楚俗趋蛮发半髽。明日绝粮难早计，好�流水嚼胡麻。
偶书
作者：刘黻
朝代：宋

暮云漠漠数行鸦，心事凄凉正忆家。
不向孤山留谏草，那能庾岭见梅花。
峒丁嗜斗牙成血，楚俗趋蛮髮半髽。
明日绝粮难早计，好𣂏流水嚼胡麻。
偶作
作者：刘黻
朝代：宋
体裁：五言律诗

四十一年身，天南作逐臣。病居僧却到，淡饭仆犹嗔。州浅稀高木，山荒阙伏神。退藏还有味，所憾远双亲。
偶得
作者：刘黻
朝代：宋
体裁：七言律诗

淡饭清茶处处安，学儒容易识真难。风无形迹通群窍，日有光明阻覆盘。竹色满庭留夜气，柳阴夹径怯秋寒。世间万象俱呈露，输与山人自在看。
兀兀栖精庐
作者：刘黻
朝代：宋

兀兀栖精庐，青山日相对。静照年少非，动虞壮士悔。耕锄计已晚，畚筑力犹耐。夜卧司马衾，晨餐鲁直菜。自计清庙修，谁知圜壁坏。人情春水波，世事寒云态。直道丛百谪，孤踪绕群吠。拘累僒形骸，忧危积肝肺。逢人口即瘖，出户足如碍。周程俨范模，刘张遗謦欬。涤垢学归愚，达增务韬晦。志苦秋不磨，发白春匪载。采菊聊倾觞，延兰可纫佩。官馈乏三月，家书隔千载。楚语欲听惯，峒关惊未溃。冥冥瘴雾间，冂冂灵光在。莫挥感时泪，山水怡吾爱。
兀兀栖精庐
作者：刘黻
朝代：宋

兀兀栖精庐，青山日相对。
静照年少非，动虞壮士悔。
耕锄计已晚，畚筑力犹耐。
夜卧司马衾，晨餐鲁直菜。
自计清庙修，谁知圜壁坏。
人情春水波，世事寒云态。
直道丛百谪，孤踪绕群吠。
拘纍僒形骸，忧危积肝肺。
逢人口即瘖，出户足如碍。
周程俨范模，刘张遗謦欬。
涤垢学归愚，达增务韬晦。
志苦秋不磨，髮白春匪载。
采菊聊倾觞，延兰可纫佩。
官馈乏三月，家书隔千载。
楚语欲听惯，峒关惊未溃。
冥冥瘴雾间，冋冋灵光在。
莫挥感时泪，山水怡吾爱。
元夕
作者：刘黻
朝代：宋
体裁：五言律诗

一来生万感，动是两番春。俗朴少灯火，年丰多醉人。远乡犹有旧，明月只如新。无奈梅花落，相看老树身。
六友诗寄林景云留寿国林道初俞季渊 其一 静友
作者：刘黻
朝代：宋

静友性不凡，惟嗜土石瘦。与草似无瘉，于吾如有旧。抱独足养真，韬芳何深茂。清风苦好事，揄扬古今宙。
六友诗寄林景云留寿国林道初俞季渊 其三 净友
作者：刘黻
朝代：宋

净友何亭亭，修洁得自性。本生淤泥中，乃与玉同瑩。一净消万暑，特立起群敬。色香非色香，是谓花之圣。
六友诗寄林景云留寿国林道初俞季渊 其三 净友
作者：刘黻
朝代：宋
体裁：古风

净友何亭亭，修洁得自性。本生淤泥中，乃与玉同莹。一净消万暑，特立起群敬。色香非色香，是谓花之圣。
六友诗寄林景云留寿国林道初俞季渊 其二 直友
作者：刘黻
朝代：宋

直友古耐交，莫问三两个。玉立君子姿，足以警吾惰。虚心内有容，劲节老无挫。荒远亲旧违，得汝乃自贺。
六友诗寄林景云留寿国林道初俞季渊 其六 清友
作者：刘黻
朝代：宋
体裁：古风

清友天赋完，岁晚树独暖。粲此白玉英，瑟彼清庙瓒。香自根中来，冰雪匪压断。一见一回老，殷勤呼茗碗。
六友诗寄林景云留寿国林道初俞季渊·浄友
作者：刘黻
朝代：宋

浄友何亭亭，修洁得自性。
本生淤泥中，乃与玉同莹。
一浄消万暑，特立起群敬。
色香非色香，是谓花之圣。
六友诗寄林景云留寿国林道初俞季渊·清友
作者：刘黻
朝代：宋

清友天赋完，岁晚树独暖。粲此白玉英，瑟彼清庙瓒。香自根中来，冰雪匪压断。一见一回老，殷勤呼茗椀。
六友诗寄林景云留寿国林道初俞季渊·直友
作者：刘黻
朝代：宋

直友古耐交，莫问三两箇。
玉立君子姿，足以警吾惰。
虚心内有容，劲节老无挫。
荒远亲旧违，得汝乃自贺。
六友诗寄林景云留寿国林道初俞季渊·节友
作者：刘黻
朝代：宋
体裁：古风

节友独爱秋，相得匪迟暮。受气惟至正，睟见黄与素。饱谙风露味，甘守烟霞痼。如何千载人，仅一渊明遇。
六友诗寄林景云留寿国林道初俞季渊·静友
作者：刘黻
朝代：宋

静友性不凡，惟嗜土石瘦。
与草似无愈，于吾如有旧。
抱独足养真，韬芳何深茂。
清风苦好事，揄扬古今宙。
六友诗寄林景云留寿国林道初俞季渊·静友
作者：刘黻
朝代：宋

静友性不凡，惟嗜土石瘦。与草似无瘉，于吾如有旧。抱独足养真，韬芳何深茂。清风苦好事，揄扬古今宙。直友古耐交，莫问三两个。玉立君子姿，足以警吾惰。虚心内有容，劲节老无挫。荒远亲旧违，得汝乃自贺。净友何亭亭，修洁得自性。本生淤泥中，乃与玉同瑩。一净消万暑，特立起群敬。色香非色香，是谓花之圣。高友住山中，无心涉尘圃。山中有明月，明月照栖鹭。幽人眠不成，披衣起閒步。相得静无际，勿讶秦官污。节友独爱秋，相得匪迟暮。受气惟至正，睟见黄与素。饱谙风露味，甘守烟霞痼。如何千载人，仅一渊明遇。清友天赋完，岁晚树独暖。粲此白玉英，瑟彼清庙瓒。香自根中来，冰雪匪压断。一见一回老，殷勤呼茗椀。
六友诗寄林景云留寿国林道初俞季渊·高友
作者：刘黻
朝代：宋
体裁：古风

高友住山中，无心涉尘圃。山中有明月，明月照栖鹭。幽人眠不成，披衣起閒步。相得静无际，勿讶秦官污。
六无吟
作者：刘黻
朝代：宋
体裁：七言绝句

食无肉兮出无友，居无室兮病无医。冬无炭兮夏无泉，祠有坡翁慰我思。
冷泉亭
作者：刘黻
朝代：宋

两峰相对立，佛屋住中央。
有水地偏洁，无风心自凉。
林虚猿应谷，人定月归廊。
造物余清供，山栀一树香。
冷泉亭
作者：刘黻
朝代：宋

两峰相对立，佛屋住中央。有水地偏洁，无风心自凉。林虚猿应谷，人定月归廊。造物馀清供，山栀一树香。
出邑
作者：刘黻
朝代：宋
体裁：五言律诗

出邑欣逢友，不知三岭遥。云深山失树，月上海生潮。县小官租急，年荒酒户销。且寻僧舍泊，第一免喧嚣。
别修门
作者：刘黻
朝代：宋

晓发别修门，湖山雾气昏。百年培正脉，今日罪忠言。死节关宗社，生还赖圣恩。问天天不语，愿及见亲存。
别修门
作者：刘黻
朝代：宋

晓发别修门，湖山雾气昏。
百年培正脉，今日罪忠言。
死节关宗社，生还頼圣恩。
问天天不语，愿及见亲存。
别闻益谦大有
作者：刘黻
朝代：宋
体裁：五言律诗

岁事十分九，吾为梅岭行。人皆忧路滑，天独惜霜晴。公论无今古，忠臣有死生。玉溪一杯酒，话别若无情。
前庑两学录罢职公堂求经明行修之士充员时蜀人杨时发当其选杨君以贱姓名荐或谓余求之蜀人董□行越人俞季渊永嘉陈行之咸以为不然余亦自揆焉而记以诗云
作者：刘黻
朝代：宋
体裁：古风

汲古绠惧绝，植德根惧斸。绳枢守穷贱，旦旦天境续。防意如长城，视身等良玉。祢荐非吾荣，臧毁讵吾辱。暗漏但勿欺，人心胜明烛。
剡县呈何视履
作者：刘黻
朝代：宋

剡为山水宅，中有隐沦居。未续戴逵赞，閒寻支遁书。云深丹井远，城老古州馀。何事频来往，愧看人钓鱼。
剡县呈何视履
作者：刘黻
朝代：宋

剡为山水宅，中有隠沦居。
未续戴逵赞，閒寻支遁书。
云深丹井远，城老古州余。
何事频来往，愧看人钓鱼。
十六夜月
作者：刘黻
朝代：宋

何处吹来笛一声，长空如水浸江城。中秋有月云偏妒，底事今宵放得明。
十六夜月
作者：刘黻
朝代：宋

何处吹来笛一声，长空如水浸江城。
中秋有月云偏妬，底事今宵放得明。
十月十三生日
作者：刘黻
朝代：宋

居常出户便思亲，况复流离值诞辰。命薄不嫌增甲子，骚清犹可记庚寅。菊香留晚招同醉，梅意才先喜卜邻。警省工夫须力进，客髭已有数茎新。
十月十三生日
作者：刘黻
朝代：宋

居常出户便思亲，况復流离值诞辰。
命薄不嫌增甲子，骚清犹可记庚寅。
菊香留晚招同醉，梅意纔先喜卜邻。
警省工夫须力进，客髭已有数茎新。
南山龙门
作者：刘黻
朝代：宋

山椒谁立石，人说有龙居。此地终招隐，何年定结庐。云封秋嶂老，瀑倒夕林虚。不似膺门峻，为谋恐未疏。
南山龙门
作者：刘黻
朝代：宋

山椒谁立石，人说有龙居。
此地终招隠，何年定结庐。
云封秋嶂老，瀑倒夕林虚。
不似膺门峻，为谋恐未疏。
又寄
作者：刘黻
朝代：宋

元阳诏墨动天霞，喜到东都处士家。世路几年滋艾草，道山今日聚梅花。作舟济国看商傅，槃石补天过女娲。珍重诸贤扶大道，声名毋使后人嗟。愧不柯山与执经，曾将尺纸话飘萍。六年忆别心如醉，一日相逢眼倍醒。结友苦无鸥共志，癖书瘦得鹤同形。自怜所性惟方拙，水洁山高即座铭。
又寄·其一
作者：刘黻
朝代：宋
体裁：七言律诗

元阳诏墨动天霞，喜到东都处士家。世路几年滋艾草，道山今日聚梅花。作舟济国看商傅，槃石补天过女娲。珍重诸贤扶大道，声名毋使后人嗟。
又寄·其二
作者：刘黻
朝代：宋
体裁：七言律诗

愧不柯山与执经，曾将尺纸话飘萍。六年忆别心如醉，一日相逢眼倍醒。结友苦无鸥共志，癖书瘦得鹤同形。自怜所性惟方拙，水洁山高即座铭。
古兴和饶云峰韵
作者：刘黻
朝代：宋

贫妇守蓬藋，憔悴无颜姿。挈瓶养公姑，肯涉山径蹊。夫君昵浮响，疏越成暌离。家欠蚕织具，茹苦宁力支。叫天天不应，听彼风雨迷。明月古玄镜，清夜长分辉。见月如见君，此道惟心知。造化毋群动，一耦仍一奇。得耦固有分，失意吾何悲。绿发已改色，素节难转移。君有内觉时，伯牙逢子期。贱妾命犹纸，青灯傍低墙。群艳逞春娇，半叶难言芳。手织补天线，五色生辉光。主家不顾盼，内美谁铺张。妾命痛在身，病痞非病狂。滴滴肝胃泣，奚暇宫样妆。层阴阁深燠，雨露胶雪霜。犹记承恩时，曾不一饷忘。忠劝勿饮酒，□恕乃溢觞。妾心谅安往，勿饮君寿长。渠知沧海深，难以升斗量。
古兴和饶云峰韵·其一
作者：刘黻
朝代：宋

贫妇守蓬藋，憔悴无颜姿。挈瓶养公姑，肯涉山径蹊。夫君昵浮响，疏越成暌离。家欠蚕织具，茹苦宁力支。叫天天不应，听彼风雨迷。明月古玄镜，清夜长分辉。见月如见君，此道惟心知。造化毋群动，一耦仍一奇。得耦固有分，失意吾何悲。绿发已改色，素节难转移。君有内觉时，伯牙逢子期。
古兴和饶云峰韵·其一
作者：刘黻
朝代：宋

贫妇守蓬藋，顦顇无颜姿。
挈瓶养公姑，肯涉山径蹊。
夫君昵浮响，疏越成暌离。
家欠蚕织具，茹苦宁力支。
叫天天不应，听彼风雨迷。
明月古玄镜，清夜长分辉。
见月如见君，此道惟心知。
造化毋群动，一耦仍一奇。
得耦固有分，失意吾何悲。
绿髮已改色，素节难转移。
君有内觉时，伯牙逢子期。
古兴和饶云峰韵·其二
作者：刘黻
朝代：宋

贱妾命犹纸，青灯傍低墙。群艳逞春娇，半叶难言芳。手织补天线，五色生辉光。主家不顾盼，内美谁铺张。妾命痛在身，病痞非病狂。滴滴肝胃泣，奚暇宫样妆。层阴阁深燠，雨露胶雪霜。犹记承恩时，曾不一饷忘。忠劝勿饮酒，□恕乃溢觞。妾心谅安往，勿饮君寿长。渠知沧海深，难以升斗量。
古兴和饶云峰韵·其二
作者：刘黻
朝代：宋

贱妾命犹纸，青灯傍低墙。
群艷逞春娇，半叶难言芳。
手织补天线，五色生辉光。
主家不顾盼，内美谁铺张。
妾命痛在身，病痞非病狂。
滴滴肝胃泣，奚暇宫样妆。
层阴阁深燠，雨露胶雪霜。
犹记承恩时，曾不一饷忘。
忠劝勿饮酒，□恕乃溢觞。
妾心谅安往，勿饮君寿长。
渠知沧海深，难以升斗量。
同俞季渊访王脩斋遇雨次季渊韵
作者：刘黻
朝代：宋
体裁：五言绝句

投宿西山雨，抗论由群居。冥冥白雾深，谁卧隆中庐。
听松
作者：刘黻
朝代：宋
体裁：五言绝句

寺门松未老，早有鹤来栖。一夜枕衾冷，半天风雨啼。
呈径畈徐左司
作者：刘黻
朝代：宋

五载相违一日过，巷无车迹有樵歌。因嗟世上深危證，合住山中养太和。蔓草不知春事去，梅花曾识岁寒多。予今问道三千里，白发双亲可奈何。
呈径畈徐左司
作者：刘黻
朝代：宋

五载相违一日过，巷无车迹有樵歌。
因嗟世上深危证，合住山中养太和。
蔓草不知春事去，梅花曾识岁寒多。
予今问道三千里，白髮双亲可奈何。
呈赣守陈千峰先生
作者：刘黻
朝代：宋
体裁：五言律诗

此行滩最险，犹幸拜先生。身与天俱远，心惟月共明。家书何日到，世路几时平。岁晚嗟寥落，春风独满城。
和何明府爱莲诗
作者：刘黻
朝代：宋

濂溪题品非轻许，祗爱亭亭臭味同。
日晚色归霞照裏，夜凉香在月明中。
独惭冬叶留寒翠，却笑春花学醉红。
天付清姿尝浄植，曾闻结社有陶公。
和何明府爱莲诗
作者：刘黻
朝代：宋

濂溪题品非轻许，祗爱亭亭臭味同。日晚色归霞照里，夜凉香在月明中。独惭冬叶留寒翠，却笑春花学醉红。天付清姿尝净植，曾闻结社有陶公。
和南涧叔见寄
作者：刘黻
朝代：宋

五年风雨别，家信忆浮沈。独隐金仙屋，谁明铁汉心。粤邻蛮瘴恶，蜀急客忧深。此地无黄犬，朝朝说寄音。
和南涧叔见寄
作者：刘黻
朝代：宋

五年风雨别，家信忆浮沈。
独隠金仙屋，谁明铁汉心。
粤邻蛮瘴恶，蜀急客忧深。
此地无黄犬，朝朝说寄音。
和叶正父见寄
作者：刘黻
朝代：宋
体裁：七言绝句

前生疑是老头陀，却笑今生狷愤多。谪向梅花岭根住，禅关参得祖师么。
和姚正字用赵信庵韵题召星馆
作者：刘黻
朝代：宋
体裁：七言绝句

朔风吹客上江西，历遍山厓与石溪。野鸟不知言有祸，晚窗犹自向人啼。
和帚斋见寄
作者：刘黻
朝代：宋
体裁：七言律诗

栖栖惯听鼓鱼声，心印相传第几灯。江有白鸥閒似我，地惟苍藓懒于僧。吟难用世皆东野，穷亦忧时祗少陵。多谢故人相厚意，一笺当暑敌凝冰。
和康节三诗 其一 安分
作者：刘黻
朝代：宋

所寓即为乡，萧萧竹护房。山中观造化，世上任炎凉。鴳莫攀鹏大，凫难比鹤长。荣枯从堕地，全不著商量。
和康节三诗 其二 晨起
作者：刘黻
朝代：宋

一日事在寅，晨兴宜自今。天澄万古气，人醒半生心。残月留僧阁，寒烟度石林。营营何所得，白发易相寻。
和康节三诗·听琴
作者：刘黻
朝代：宋
体裁：五言律诗

何人不爱琴，难听是真声。急雨蓬中过，流泉石底鸣。忧时身欲瘦，历处梦犹惊。拟续昌黎操，泠泠写此情。
和康节三诗·安分
作者：刘黻
朝代：宋

所寓即为乡，萧萧竹护房。山中观造化，世上任炎凉。鴳莫攀鹏大，凫难比鹤长。荣枯从堕地，全不著商量。一日事在寅，晨兴宜自今。天澄万古气，人醒半生心。残月留僧阁，寒烟度石林。营营何所得，白发易相寻。何人不爱琴，难听是真声。急雨蓬中过，流泉石底鸣。忧时身欲瘦，历处梦犹惊。拟续昌黎操，泠泠写此情。
和康节三诗·安分
作者：刘黻
朝代：宋

所寓即为乡，萧萧竹护房。
山中观造化，世上任炎凉。
鷃莫攀鹏大，鳬难比鹤长。
荣枯从堕地，全不着商量。
和康节三诗·晨起
作者：刘黻
朝代：宋

一日事在寅，晨兴宜自今。
天澄万古气，人醒半生心。
残月留僧阁，寒烟度石林。
营营何所得，白髮易相寻。
和建小学韵呈赵求仁使君
作者：刘黻
朝代：宋

黉舍临溪静最安，朋来俊少共窥斑。能知格物如星秤，即是程门第一关。理非精妙事非粗，一性空明彻万殊。白发圣人由稚子，常惺惺处是工夫。衿佩欢迎师帅来，读书种子赖栽培。他年济济云霄路，谁信清朝叹乏才。浦出西江有此名，道源澄湛自天成。屋头松树年多少，曾识濂溪授二程。
和建小学韵呈赵求仁使君·其一
作者：刘黻
朝代：宋
体裁：七言绝句

黉舍临溪静最安，朋来俊少共窥斑。能知格物如星秤，即是程门第一关。
和建小学韵呈赵求仁使君·其三
作者：刘黻
朝代：宋

衿佩欢迎师帅来，读书种子赖栽培。他年济济云霄路，谁信清朝叹乏才。
和建小学韵呈赵求仁使君·其三
作者：刘黻
朝代：宋

衿佩欢迎师帅来，读书种子頼栽培。
他年济济云霄路，谁信清朝叹乏才。
和建小学韵呈赵求仁使君·其二
作者：刘黻
朝代：宋

理非精妙事非粗，一性空明彻万殊。白发圣人由稚子，常惺惺处是工夫。
和建小学韵呈赵求仁使君·其二
作者：刘黻
朝代：宋

理非精妙事非粗，一性空明彻万殊。
白髮圣人由稚子，常惺惺处是工夫。